
专讘讬谞讜 讞谞谞讗诇

讘注讗 诪讬谞讬讛 专' 讬讜讞谞谉 诪砖诪讜讗诇 讬砖 讗讘讬诇讜转 讘砖讘转 讗讬 诇讗. 讗"诇 讗讬谉 讗讘讬诇讜转 讘砖讘转. 讗诪专讬 专讘谞谉 诪砖诪讬讛 讚砖诪讜讗诇 讗讘诇 砖砖讬诪砖 诪讟转讜 讞讬讬讘 诪讬转讛. 



讗"诇 专讘 驻驻讗 讗住讜专 讗转诪专 讜诪砖诪讬讛 讚专' 讬讜讞谞谉 讗转诪专 讗诪专 专讘 转讞诇讬驻讗 讗诪专 砖诪讜讗诇 讗讘诇 砖诇讗 驻专注 专讗砖讜 讜诇讗 驻讬专诐 讘讙讚讬讜 讞讬讬讘 诪讬转讛 砖谞讗诪专 专讗砖讬讻诐 讗诇 转驻专注讜 讜讘讙讚讬讻诐 诇讗 转驻专讜诪讜 讜诇讗 转诪讜转讜 诪讻诇诇 砖讗讞专 砖诇讗 驻讬专注 讜砖诇讗 驻讬专诐 讞讬讬讘 诪讬转讛. 



讗诪专 专驻专诐 转谞讗 讘讗讘诇 专讘转讬 讗讘诇 讗住讜专 诇砖诪砖 诪讟转讜 讜诪注砖讛 讘讗讞讚 砖砖讬诪砖 诪讟转讜 讘讬诪讬 讗讘诇讜 讜砖诪讟讜 讞讝讬专讬诐 讗转 讙讜讬转讜. 



讗诪专讜 诪砖诪讬讛 讚砖诪讜讗诇 驻讞"讝 讞讜讘讛. 



驻专讬注转 讛专讗砖. 讞讝专转 拽专注 诇讗讞讜专讬讜. 讝拽讬驻转 讛诪讟讛 诇注砖讜转谉 讘砖讘转 [讞讜讘讛] 诇讛讜讚讬注 砖讗讬谞讜 谞讜讛讙 讗讘诇 讘砖讘转. 讗讘诇 谞'转'专'. 谞注讬诇转 住谞讚诇. 转砖诪讬砖 讛诪讟讛. 专讞讬爪转 讬讚讬诐 讜专讙诇讬诐 讘讞诪讬谉 专砖讜转. 讜专讘 讗诪专 讗祝 驻专讬注转 讛专讗砖 讘砖讘转 专砖讜转. 诪拽砖讬谞谉 诇砖诪讜讗诇 诪"砖 谞注讬诇转 讛住谞讚诇 讚讗诪专 专砖讜转 讚诇讗讜 讻"注 诪住讙讬 讘诪住谞讬. 



驻专讬注转 讛专讗砖 谞诪讬 诇讗讜 讻"注 注讘讬讚讬 讚诪讙诇讬 专讬砖讬讬讛讜. 



讜驻专拽讬谞谉 砖诪讜讗诇 诇讟注诪讬讛 讚讗诪专 讻诇 拽专注 砖讗讬谞讜 讘砖注转 讞讬诪讜诐 讗讬谞讜 拽专注. 讜讻诇 注讟讬驻讛 砖讗讬谞讛 讻注讟讬驻转 讬砖诪注讗诇讬诐 讗讬谞讛 注讟讬驻讛. 驻讬' 注讟讬驻转 讬砖诪注讗诇讬诐 讚讗诪专 砖诪讜讗诇 诪讻住讛 砖驻诪讜 讜讝拽谞讜 讜讞讜讟诪讜 讘诪爪谞驻转讜 讗讜 讘讟诇讬转讜. 讜讛讜讗 讗诇诪转讛 讘诇砖讜谉 注专讘. 讜讘砖讘转 爪专讬讱 诇讙诇讜转 讞讜讟诪讜 讜砖驻诪讜 讜讝拽谞讜 砖讛讬讛 诪讻住讛 讘讬诪讬 讗讘诇讜 讻讬 讗讬谉 讗讘诇 讘砖讘转 讗讘诇 诇讙诇讜转 专讗砖讜 讗讬谉 爪专讬讱. 讜注讜讚 讻诪讛 诪讻住讬 诪讞讜讬 专讘 谞讞诪谉 注讚 讙讜讘讬 讚讚讬拽谞讗. 



讗"专 讬讜讞谞谉 诇讗 砖谞讜 讗诇讗 砖讗讬谉 诪谞注诇讬谉 讘专讙诇讬讜 讗讘诇 讬砖 诪谞注诇讬谉 讘专讙诇讬讜 诪谞注诇讬讜 诪讜讻讬讞讬谉 注诇讬讜. 讜拽讬讬"诇 讻专讘 讚讗诪专 驻专讬注转 讛专讗砖 谞诪讬 讘砖讘转 专砖讜转. 



讜讗诐 讘讗 诇讛转注讟祝 讘爪谞注讗 讻注讟讬驻转 讬砖诪注讗诇讬诐 讗讬谉 讘讻讱 讻诇讜诐 讜诇讗 讘注讬 注讟讬驻讛 讻讜诇讬 讛讗讬. 



讚讛讗 专讘 讬讜住祝 讚讛讜讗 讘转专讗 注讘讚 讻专讘. 



讗诪专 专讘讗 讗讘诇 诪讟讬讬诇 讘讗讜谞拽诇讬 讘转讜讱 讘讬转讜. 讜讗讜谞拽诇讬 讛讬讗 诪爪谞驻转 讻讙讜谉 诪爪谞驻转 砖诇 讻讛"讙 讻讚讙专住讬谞谉 讘住讜祝 诪谞讞讜转. 诪注砖讛 讘讞讜谞讬 讜砖诪注讬 讘谞讬 砖诪注讜谉 讛爪讚讬拽 讛诇讘讬砖讜 讘讗讜谞拽诇讬 讜讞讙专讜 讘爪诇爪讜诇. 讗讘讬讬 讗砖讻讞讬讛 [诇专讘 讬讜住祝] 讚驻专讬住 住讜讚专讗 讗专讬砖讬讛 讻注讟讬驻转 讬砖诪注讗诇讬诐 讜拽讗讝讬诇 讜讗转讬 讘讘讬转讬讛. 讗"诇 诇讗 住讘专 诇讛 诪专 讗讬谉 讗讘讬诇讜转 讘砖讘转 讗"诇 讚讘专讬诐 砖讘爪谞注讗 谞讜讛讙. 讜诪拽砖讬谞谉 转讜讘 诇砖诪讜讗诇 讜讻诇 拽专注 砖讗讬谞讜 讘砖注转 讞讬诪讜诐 讗讬谞讜 拽专注. 讜讛讗 讗诪专讜 诇讬讛 诇砖诪讜讗诇 谞讞 谞驻砖讬讛 讚专讘 讜拽专注 注诇讬讛 转诇讬住专 讻讘专讬 诪讗谞讬讛. 讜专' 讬讜讞谞谉 拽专注 注诇 专' 讞谞讬谞讗 讬"讙 讗爪讟诇讬 讚诪诇转讗. 讗"诇 讗讝诇 诇讬讛 讙讘专讗 讚讛讜讛 诪住转驻讬谞讗. 讛谞讛 拽专注讜 讘砖注转 砖诪讜注讛 砖诇讗 讘砖注转 讞讬诪讜诐. 讜驻专拽讬谞谉 砖讗谞讬 专讘谞谉 讚讻讬讜谉 讚讻诇 砖注转讗 诪讚讻专讬 砖诪讜注转讬讛 砖注转 砖诪讜注讛 讻砖注转 讞讬诪讜诐 讚诪讬. 专讘讗 讗诪专 诪讛讻讗 讚转谞讬讗 讗讘诇 讻诇 砖讘注讛 拽讜专注讜 诇驻谞讬讜 讜讗诐 讘讗 诇讛讞诇讬祝 讞诇讜拽讜 诪讞诇讬祝 讜拽讜专注 讛讞诇讜拽 砖诇讜讘砖 讛谞讛 拽专讬注转讛 砖诇讗 讘砖注转 讞讬诪讜诐. 讜驻专拽讬谞谉 讻讬 转谞讬讗 讛讛讬讗 砖拽讜专注 讻诇 讞诇讜拽 砖诇讜讘砖 讗驻讬诇讜 讻诇 砖讘注讛 讘讻讘讜讚 讗讘讬讜 讜讗诪讜:
(讬专讜砖诇诪讬 讛专讬 砖讛讬讛 诪讞诇讬祝 讘讙讚讬讜) 转砖诇讜诐 讛讘专讬讬转讗 讜讘砖讘转 拽讜专注讜 诇讗讞讜专讬讜 讻讚讗诪专谉 讞讝专转 [拽专注 诇讗讞讜专讬讜 讘砖讘转 讞讜讘讛] 讜讗诐 讘讗 讘砖讘转 诇讛讞诇讬祝 讞诇讜拽讜 诪讞诇讬祝 讜讗讬谞讜 拽讜专注. 讛专讬 砖讛讬讛 诪讞诇讬祝 讘讙讚讬讜 [讻诇] 砖讘注讛 讞讬讬讘 诇拽专讜注 讻讜诇谉. 讗讜转谉 拽专注讬谉 诪转讗讞讬谉 讗讜 讗讬谞谉 诪转讗讞讬谉. 讗住讬拽谞讗 讞诇讜拽转 讗讘讜讛 讚专' 讗讜砖注讬讗 讜讘专 拽驻专讗:
讬专讜砖诇诪讬 讗讘诇 砖讘讗 诪谉 讛讚专讱 讜讛讬讛 专讙诇讬讜 拽讬讛讜转 诪讜转专 诇专讞讜抓 砖讗讬谉 专讞讬爪转 爪讜谞谉 专讞讬爪讛. 转谞讬 讗讘诇 讜诪谞讜讚讛 砖讛讬讜 诪讛诇讻讬谉 讘讚专讱 诪讜转专讬谉 讘谞注讬诇转 讛住谞讚诇. 讜诇讻砖讬讘讜讗讜 诇注讬专 讬讞诇讜爪讜 讜讻谉 讘讟' 讘讗讘. 讜讻谉 讘转注谞讬转 爪讘讜专. 转谞讬 诪拽讜诐 砖谞讛讙讜 诇砖讗讜诇 讘砖诇讜诐 讗讘诇讬诐 讘砖讘转 砖讜讗诇讬谉. 专' 讗讜砖注讬讗 讞诪讗 讗讘诇讬谉 讘砖讘转 讜讗诪专 诇讛讜 砖诇讜诐 注诇讬讻诐 讻诪谞讛讙 诪拽讜诪谞讜. 专' 讬讜住讬 讘谉 讞诇驻转讗 讛讜讛 诪砖转讘讞 讘专"诪 拽讜诪讬 爪讬驻讜专讗讬. 讗讚诐 讙讚讜诇 拽讚讜砖 爪谞讜注 讛讜讗. 讞讚 (讬讜诪讗) 讝诪谉 讞诪讜谉 诇讬讛 砖讗讬诇 讘砖诇讜诐 讗讘讬诇讗 讘砖讘转. 讜转讜 讗诪专讜 诇讬讛 专' 讗讛谉 讛讜讗 讚讗转 诪砖谞讬 砖讘讞讬讛 讗诪专 诇讛谉 [诪讛 注讘讬讚] 讗"诇 砖讗讬诇 讘砖诇讜诐 讗讘讬诇讬讬讗 讘砖讘转讗. 讗诪专 诇讜谉 讘注讬谉 讗转讜谉 诪讬讚注 讞讬讬诇讬讛. 讗转讗 诇讛讜讚注讗谉 讚讗讬谉 讗讘诇讜转 讘砖讘转 讚讻转讬讘 讘专讻转 讛' 讛讬讗 转注砖讬专. 讝讜 讘专讻转 砖讘转. 讜诇讗 讬讜住讬祝 注爪讘 注诪讛. 讝讜 讗讘诇讜转 讻诪讜 讚讗诪专 谞注爪讘 讛诪诇讱 讗诇 讘谞讜. 转谞讬 讗专讜住转讜 诇讗 诪转讗讘诇 讜诇讗 讗讜谞谉 注诇讬讛. 转谞讬 讻诇 砖诪转讗讘诇讬谉 注诇讬讜 诪转讗讘诇讬谉 注诪讜. 专讘 诪转讛 讗讞讜转讜 驻拽讬讚 诇讞讬讬讗 讘专讬讛 讻讚 转讬住诇讬拽 诇讙讘讬讬 砖诇 谞注诇讬讱 诪注诇 专讙诇讬讱. 专' 讬讜谞讛 住诇讬拽 诇讙讘讬讛 专' 讙讜专讬讜谉 讘砖讘转 讘讙讜 讝' 讬诪讬 讗讘诇讜. 谞驻讬拽 诇讙讘讬讛 诇讘讬砖 住谞讚诇讬. 讗"诇 讗谞转 讚讻专 讚讬诇驻讜谉 注讜讘讚讗 诪讬谞讱 讚讘砖讘转 [诪讜转专] 讘谞注讬诇转 讛住谞讚诇 诇讗 讬诇驻讜谉 注讜讘讚讗 诪讘专 谞砖 讝注讬专. 讜讗讬谉 讚讜讘专 注诇讬讜 讚讘专. 讗驻讬诇讜 讚讘专 转讜专讛 讗"专 讬讜讞谞谉 砖诇讗 讛讬讜 讬讜讚注讬谉 讘诪讛 诇驻转讜讞 讗诐 讘讬住讜专讬谉 砖讘讙讜驻讜 讗诐 讘讞住专讜谉 诪诪讜谞讜 讗诐 讘谞驻砖 讘谞讬讜 讜讘谞讜转讬讜:
诪转谞讬' 诪砖讞专讘 讘讬转 讛诪拽讚砖 专' 讗诇注讝专 讗讜诪专 注爪专转 讘砖讘转. 专"讙 讗讜诪专 专"讛 讜讬讜讛"讻 讻专讙诇讬诐 讚讬讬拽讬谞谉 诪讬谞讛 讜讻"砖 注爪专转 砖讛讬讗 讻专讙诇讬诐. 讗诪专 讙讬讚诇 讘谉 诪谞砖讬 讗诪专 砖诪讜讗诇 讛诇讻讛 讻专"讙.





专诪讘"谉

讘注讗 诪讬谞讬讛 专' 讬讜讞谞谉 诪砖诪讜讗诇 讬砖 讗讘诇讜转 讘砖讘转 讗讜 讗讬谉 讗讘诇讜转 讘砖讘转. 讗"诇 讗讬谉 讗讘诇讜转 讘砖讘转. 讗诪专 专' 诪谞砖讬讗 讘专 转讞诇讬驻讗 讗诪专 专讘 讻讛谞讗 讗诪专 砖诪讜讗诇 驻' 讞' 讝' 讞讜讘讛 谞' 转' 专' 专砖讜转. 驻专讬注转 讛专讗砖 砖诪讙诇讛讜 诪注讟讬驻讛 砖诇讜 讜讞讝专转 拽专注 诇讗讞讜专讬讜 讜讝拽讬驻转 讛诪讟讛 讞讜讘讛 注诇讬讜 谞注讬诇转 讛住谞讚诇 讜转砖诪讬砖 讛诪讟讛 讜讛专讞爪转 讬讚讬诐 讜专讙诇讬诐 讘讞诪讬谉 专砖讜转 讜专讘 讗诪专 讗祝 驻专讬注转 讛专讗砖 专砖讜转 讜讗拽砖讬谞谉 讜诇砖诪讜讗诇 诪讗讬 砖谞讗 谞注讬诇转 讛住谞讚诇 讚专砖讜转 讚诇讗讜 讻讜诇讬 注诇诪讗 注讘讬讚讬 讚住讬讬诪讬 诪住讗谞讬 讜诇讗 诪讬谞讻专 注诇讬讛 讗讘讬诇讜转 讛专讗砖 谞诪讬 诇讗讜 讻讜诇讬 注诇诪讗 注讘讬讚讬 讚诪讬讙诇讜 专讬砖讬讬讛讜 讜诪转专爪讬谞谉 砖诪讜讗诇 诇讟注诪讬讛 讚讗诪专 讻诇 注讟讬驻讛 砖讗讬谞讛 讻注讟讬驻转 讬砖诪注讗诇讬诐 讗讬谞讛 注讟讬驻讛 讗诪专 专讘讬 讬注拽讘 讗诪专 专讘讬 讬讜讞谞谉 诇讗 砖谞讜 讗诇讗 砖讗讬谉 诪谞注诇讬诐 讘专讙诇讬讜 讗讘诇 讬砖 诇讜 诪谞注诇讬诐 讘专讙诇讬讜 诪谞注诇讬讜 诪讜讻讬讞讬谉 注诇讬讜 驻讬专砖 专讘讬谞讜 讛讙讚讜诇 讝"诇 讜讗驻讬诇讜 驻专讬注转 讛专讗砖 专砖讜转 讜谞专讗讛 砖讛讜讗 住讜讘专 讚讞讝专转 拽专注 诇注讜诇诐 讞讜讘讛 讜讻谉 讝拽讬驻转 讛诪讟讛:



讗诪专 砖诪讜讗诇 讻诇 拽专注 砖讗讬谞讜 讘砖注转 讞讬诪讜诐 讗讬谞讜 拽专注. 讜诪拽砖讬谞谉 讜讛讗 讗"诇 诇砖诪讜讗诇 谞讞 谞驻砖讬' 讚专讘 拽专注 注诇讜讬' 转专讬住专 诪讗谞讬. 讗诪专 讗讝讬诇 诇讬讛 讙讘专讗 讚讛讜讛 诪住转驻讬谞讗 诪讬谞讬'. 讜讗"诇 诇专' 讬讜讞谞谉 谞讞 谞驻砖专 讚专' 讞谞讬谞讗 转专注 注诇讬讛 转诇讬住专 讗爪讟诇讬谉 讚诪讬诇转讗. 讗诪专 讗讝诇 诇讬' 讙讘专讗 讚讛讜讛 诪住转驻讬谞讗 诪讬谞讬'. 砖讗谞讬 专讘谞谉 讻讬讜谉 讚讻诇 砖注转讗 讜砖注转讗 诪讚讻专讬 砖诪讜注转讬讛讜 讻砖注转 讞诪讜诐 讚诪讬. 驻讬' 诇讗讜 转专讜爪讬 诪转专爪讬谞谉 讚诪讞讬讬讘讬 讘讛谞讬 拽专讬注讜转. 讗诇讗 讚诇讗 诪讬拽专讬 拽专注 砖诇 转驻诇讜转 讜讗讬转 [谞"讗 讜诇讬转 讘讛讜] 讘讛讜 诪砖讜诐 讘诇 转砖讞讬转. 讚砖注转 讞讬诪讜诐 讛讜讗. 讜诪讜住讬驻讬' 讘讻讘讜讚诐 砖诇 转"讞 讛讬讜. 讛讗 讘拽专讬注讛 讗讞转 讞讬讬讘讬诐 讛诐. 讜砖"诪 转"讞 拽讜专注讬谉 注诇 转"讞 讛专讙讬诇讬谉 注诪讛谉 讘讬砖讬讘讛 讘讬讜诐 砖诪讜注讛 讚砖注转 讞诪讜诐 讛讜讗.
讬专讜砖诇诪讬 (讙,讝): 讻砖诐 砖拽讜专注讬谉 注诇 讛讞讻诪讬诐 讻讱 拽讜专注讬谉 注诇 转"讞. 讗讬 讝讛讜 转"讞 讞讝拽讬' 讗诪专 讻诇 砖砖谞讛 讛诇讻讜转 讜转讜专讛. 讗"诇 专' 讬讜住讬 讛讚讗 讚转讬诪讗 讘专讗砖讜谞讛 讗讘诇 注讻砖讬讜 讗驻讬诇讜 讛诇讻讜转. 专' 讗讘讛讜 讘砖诐 专' 讬讜讞谞谉 讻诇 砖讛讜讗 诪讘讟诇 注住拽讬讜 诪驻谞讬 诪砖谞转讜. 转谞讬 讻诇 砖砖讜讗诇讬谉 讗讜转讜 讜讛讜讗 诪砖讬讘. 讗诪专 专' 讛讜砖注讬讗 讻讙讜谉 讗谞谉 专讘谞谉 诪砖讙讬讞讬谉 注诇谉 讜讗谞谉 诪讙讬讘讬谉 诇讜谉. 讗诪专 专' 讗讘讗 讘专 诪诪诇 讻诇 砖讛讜讗 讬讜讚注 诇讘讗专 诪砖谞转讜. 讜讗谞谉 讗驻讬' 专讘谞谉 诇讗 讞讻诪讬谉 诪讘讗专讛 诪转谞讬转讬谉. 
讜讘讙诪专讗 讚讬诇谉 讘驻专拽 讗诇讜 拽砖专讬诐 (砖讘转 讚祝 拽讬"讚 注"讗) 讗诪专 专' 讬讜讞谞谉 讗讬 讝讛 转"讞 讻诇 砖砖讜讗诇讬谉 讗讜转讜 讚讘专 讛诇讻讛 讜讗讜诪专. 讜讻谉 诇注谞讬谉 拽专讬注讛 讜讻谉 诪爪讬谞讜 讗诪专 专讘 诪谞砖讬讗 讗讬 讝讛讜 转"讞 砖讗讬谉 诪讜注讚 讘驻谞讬讜 讻诇 砖砖讜讗诇讬谉 讗讜转讜 讚讘专 讛诇讻讛 讘讻诇 诪拽讜诐 讜讗讜诪专. 讜讗驻讬诇讜 讘诪住讻转 讻诇讛. 讜诪住转讘专讗 砖讗讬谞讜 拽讜专注 讘砖诪讜注讛 专讞讜拽讛 注诇 讛讞讻诪讬诐. 讚讛讗 转谞讬 讛讻诇 讻拽专讜讘讬讜 讜拽专讜讘讬诐 讘砖诪讜注讛 专讞讜拽讛 诇讗 拽专注讬. 讗讘诇 注诇 专讘讜 拽砖讛 讛讚讘专 诇讜诪专 砖诇讗 讬拽专注 诇注讜诇诐 讻讗讘讬讜 砖讝讛 讛讘讬讗讜 诇讞讬讬 注讜讛"讝 讜讝讛 讛讘讬讗讜 诇讞讬讬 注讜讛"讘. 讜讗注"讙 讚转谞讬讗 [讻"讘 注"讘] 诇讗 讛砖讜讜 专讘讜 诇讗讘讬讜 讗诇讗 诇注谞讬谉 讗讬讞讜讬 讘诇讘讚. 诇注谞讬谉 讚讘专讬诐 讛砖谞讜讬诐 讘讘专讬讬转讗 讗转诪专. 讗讘诇 拽专讬注讛 讘砖诪讜注讛 专讞讜拽讛 诇讗 转谞讬讗. 
谞诪爪讬谞讜 诇诪讚讬诐 讚讘砖注转 讬爪讬讗转 谞砖诪讛 注诇 讛诪转讬诐 讻诇谉 讞讬讬讘讬谉 诇拽专讜注. 讜讻讚讘专讬 专砖"讬 [讻"讛 注"讗] 讗讬谉 讚讬谉 讝讛 讘谞砖讬诐 讗诇讗 讘讗谞砖讬诐. 砖诇讗 讘砖注转 讬爪讬讗转 谞砖诪讛 注诇 讗讚诐 讻砖专 讜诪讜讞讝拽 讞讬讬讘 诇拽专讜注 讘驻谞讬讜. 注诇 住转诐 讘谞讬 讗讚诐 讗讬谞讜 拽讜专注. 注诇 讞讻诐 讜注诇 转"讞 讛讻诇 拽讜专注讬谉 讜讗驻讬诇讜 讘注讬专 讗讞专转. 讘砖诪讜注讛 拽专讜讘讛 拽讜专注讬谉 讘讻诇 诪拽讜诐. 注诇 专讘讜 砖诇讬诪讚讜 讞讻诪讛 讗讜 砖讛讗讬专 注讬谞讬讜 讘诪砖谞讛 讗讞转. 讜讻讙讜谉 讞讘专讬诐 砖诇讜诪讚讬谉 讞讻诪讛 讝讛 诪讝讛 讗驻讬诇讜 讘住讜祝 讛注讜诇诐 讘砖注转 砖诪讜注讛 讞讬讬讘 诇拽专讜注 讜讗讬谞讜 诪讗讞讛 诇注讜诇诐:



转谞讗 讻诇 砖讘注讛 拽专注讜 诇驻谞讬讜. 讜讗诐 讘讗 诇讛讞诇讬祝 诪讞诇讬祝 讜讗讬谞讜 拽讜专注. 讜讘砖讘转 拽专注讜 诇讗讞讜专讬讜. 讜讗诐 讘讗 诇讛讞诇讬祝 诪讞诇讬祝 讜拽讜专注. 讜讗讜拽讬诪谞讗 诇讻讘讜讚 讗讘讬讜 讜讗诪讜. 讗讘诇 诇砖讗专 拽专讜讘讬诐 诪讞诇讬祝 讜讗讬谞讜 拽讜专注. 
讬专讜砖诇诪讬 (讙,讞) 讛专讬 砖讛讬讛 诪讞诇讬祝 讘讙讚讬诐 讻诇 砖讘注讛 讞讬讬讘 诇拽专讜注. 专' 讞讬讬讗 专讘讛 讜专' 讞诪讗 讗讘讜讛 讚专' 讛讜砖注讬讗 转专讜讬讛讜谉 讗诪专讬谉 讻诇诐 讗住讜专讬谉 讘讗讞讜讬. 讘专 拽驻专讗 讗诪专 讗讬谉 诇讱 讗讬住讜专 讘讗讞讜讬 讗诇讗 讛专讗砖讜谉 讘诇讘讚. 讗诪专 专' 讞谞讬谞讗 驻诇讬讙' 讗讞专讬谞讗 讘讬谞讬讛讜谉. 诇诪"讚 砖谞讬讛诐 讗住讜专讬诐 讘讗讞讜讬. 讗讬谞讜 注讜砖讛 砖讗专 讛讬诪讬诐 转讜住驻转. 讜讗驻讬' 讬砖 注诇讬讜 讻诪讛 讘讙讚讬诐 讞讬讬讘 诇拽专讜注 讗转 讻讜诇诐. 讜诪"讚 讗讬谉 讗讬住讜专 讘讗讞讜讬 讗诇讗 讛专讗砖讜谉 讘诇讘讚 注讜砖讛 砖讗专 讛讬诪讬诐 转讜住驻转. 讜讗驻讬诇讜 讬砖 注诇讬讜 讻诪讛 讘讙讚讬诐 讗讬谞讜 拽讜专注 讗诇讗 讛注诇讬讜谉 讘诇讘讚. 讜讻讬讜谉 讚讗砖讻讞谉 诇专讘讜讗转讗 讚驻住拽讬 讘驻诇讜讙转讗 讚讙诪专讗 讚讬诇谉. 讚讗讜转谉 拽专注讬谉 讗讬谉 诪转讗讞讬谉. 砖"诪 讗讬谉 砖讗专 讛讬诪讬诐 转讜住驻转 讛诇讻讱 拽讜专注 讗转 讘讙讚讬讜 讜诪讙诇讛 讗转 诇讘讜 讻诇 讝'. 
讜专讘讬谞讜 讛讗讬 讙讗讜谉 讝"诇 谞砖讗诇. 诪讬 砖讛讞诇讬祝 讘讙讚讬讜 转讜讱 砖讘注讛. 拽讜专注 讗转 讻诇谉 讗讜 讛注诇讬讜谉. 讜讛砖讬讘 诪谞讛讙 讛谞讜讛讙 诪讬诪讬 拽讚诪讜谞讬讜转 砖讗讬谞讜 拽讜专注 讗转 讻诇谉. 讜讘诪讛 砖讻转讘谞讜 专讗讜讬 诇住诪讜讱:



讻诇 砖讘注讛 拽讜专注讜 诇驻谞讬讜 讜讗诐 讘讗 诇讛讞诇讬祝 诪讞诇讬祝 讜拽讜专注 注诇 讗讘讬讜 讜注诇 讗诪讜 讗讜转谉 拽专注讬诐 诪转讗讞讬谉 讗讜 讗讬谉 诪转讗讞讬谉 驻诇讬讙讬 讘讛 讗讘讜讛 讚专' 讛讜砖注讬' 讜讘专 拽驻专讗 讞讚 讗诪专 讗讬谉 诪转讗讞讬谉 讜讞"讗 诪转讗讞讬谉. 讜讗祝 专"讛 住讘专 讗讬谉 诪转讗讞讬谉 讜诪讗谉 讚拽讗诪专 诪转讗讞讬谉 讬讞讬讚 讛讜讗 讜讗讬谉 讚讘专讬讜 砖诇 讗' 讘诪拽讜诐 砖谞讬诐 讛讬诇讻讱 讗讬谉 诪转讗讞讬谉 诇注讜诇诐 讜讻谉 讛诇讻讛:



讗诪专 砖诪讜讗诇 讻诇 注讟讬驻讛 砖讗讬谞讛 讻注讟讬驻转 讬砖诪注讗诇讬诐 讗讬谞讛 注讟讬驻讛. 注讚 讻诪讛 诪讞讜讬 专讘 注讚 讙讘讬 讚讬拽谞讗. 驻讬专讜砖 注讟讬驻转 讛专讗砖 讻讬住讜讬 讛专讗砖 讚诪讗谉 讚讗讝讬诇 讘诇讗 注讟讬驻讛 讘砖讘转 拽专讬谞谉 驻专讬注转 讛专讗砖. 讜讛转诐 讗诪专讬谞谉 讜诪讻住讛 专讗砖讜 讻讗讘诇 砖谞讗诪专 讗讘诇 讜讞驻讜讬 专讗砖. 讜诪讚讻转讬讘 注诇 砖驻诐 诇诪讚讜 砖爪专讬讱 诇讛转注讟祝 专讗砖 讜讝拽谉 注讚 讙讘讬 讚讬拽谞讗.
[诇专讘讬谞讜 讛讗讬 讙讗讜谉 讝"诇: 讙讘讬 讚讬拽谞讗,] 讛讜讗 砖注专 砖注诇 讛诇住转讜转. 讜注讟讬驻讛 讝讜 诇诪注诇讛 诪谉 讛讞讜讟诐. 讜讬砖诪注讗诇讬诐 谞专讗讬谉 注讚讬讬谉 砖诪讞讝讬专讬谉 拽谞讛 讛诪爪谞驻转 注诇 驻讬讛诐 讜注诇 专讗砖 讛讞讜讟诐 砖诇讛诐 讜拽讜专讬谉 讗讜转讜 讗诇 诇转讗诐. 讜注讬拽专讬讛 讚讻转讬讘 讜诇讗 转注讟讛 注诇 砖驻诐. 讜讘讬专讜' 诇讗 转注讟讛 注诇 砖驻诐 诪讻讗谉 砖爪专讬讱 诇讻住讜转 驻谞讬讜. 讜诇讬讻住讬谞讬讛 诪诇专注 讚诇讗 诇讬讛讜讬谉 讗诪专讬谉 驻讬诪讬讛 讛讜讗 讞砖讬砖. 讜讗诪专 专讘 诪转转讬讛 注讟讬驻转 讛专讗砖 讘讟诇讬转 讗讜 讘住讜讚专 砖驻讬专 讚诪讬. 讚讗讘讬讬 讗砖讻讞讬讛 诇专讘 讬讜住祝 讚拽讗 讗讝讬诇 讜讗转讬 讘讘讬转讬讛 讘砖讘转 讜驻专讬住 诇讬讛 住讜讚专讗 讗专讬砖讗. 讗诪专 诇讬讛 诇讗 住讘专 诇讛 诪专 讗讬谉 讗讘讬诇讜转 讘砖讘转. 讗诪专 诇讬讛 讛讻讬 讗诪专 专讘讬 讬讜讞谞谉 讚讘专 砖讘爪讬谞注讗 谞讜讛讙. 
讻转讘 讛专讘 专' 讬爪讞拽 讘谉 讙讬讗转 讝"诇 讜爪专讬讱 诇驻专讜注 讗转 专讗砖讜. 讜诪讗讬 驻专讬注 讙讚讜诇 砖注专 讜讙讬诇讜讬 讛专讗砖 诪诪讙讘注转讜 讜住讜讚专讜 讜讻讬讜爪' 讘讛谉 讜诪转注讟祝 讻注讟讬驻转 讬砖诪注讗诇讬诐. 讚转谞讬讗 [砖诐 讟"讜 注"讗] 专讗砖讜 讬讛讬讛 驻专讜注 讝讛 讙讚讜诇 砖注专 讚讘专讬 专' 讗诇讬注讝专. 专' 注拽讬讘讗 讗讜诪专 谞讗诪专讛 讛讜讬讛 讘专讗砖 讜谞讗诪专讛 讛讜讬讛 讘讘讙讚讬诐 诪讛 诇讛诇谉 讚讘专 砖讛讜讗 讞讜抓 诪讙讜驻讜 讗祝 讻讗谉 讚讘专 砖讛讜讗 讞讜抓 诪讙讜驻讜. 讜讗讜拽诪讬谞讗 讘讻讜诪转讗 讜住讜讚专讗 驻讬专讜砖 诪讙讘注转讜 讜住讜讚专讜 砖讛谉 诪讜谞讞讬谉 注诇 专讗砖讜 讜讛谉 讞讜抓 诪讙讜驻讜. 讜讻讱 诪谞讛讙 讜讛诇讻讛. 注讚 讻讗谉. 诇诪讚 讛专讘 讝"诇 讗讘诇 诪诪爪讜专注. 讜讗讬谉 转诇诪讜讚讜 诪转讞讜讜专. 讚讛讗 注讟讬驻转 讛专讗砖 讘讗讘诇 讜讘诪爪讜专注 诪讬讻转讘 讻转讬讘讬 讜诇讗 讙诪专讬 诪讛讚讚讬 诇注讟讬驻讛. 讜讘专 诪注讟讬驻讛 讞讚讬转 专讞诪谞讗 诪讬诇转讗 讗讞专讬转讬 诪诪爪讜专注 讜专讗砖讜 讬讛讬讛 驻专讜注 讜诇讬转讗 诇讛讗 讘讗讘诇. 讜讛谞讬 诪讬诇讬 讻诇 讛讬讜诐. 讗讘诇 讻砖讘讗讬谉 讗讞专讬诐 讜诪谞讞诪讬谉 诪讙诇讛 讗转 专讗砖讜 诪讗讜转讜 注讟讬驻讛 诇讻讘讜讚 讛专讘讬诐 注讚 砖驻讜讟专谉. 讻讚转谞讬讗 讘讗讘诇 专讘转讬 讜讻讚讻转讘讬谞谉 诇注讬诇 讘注谞讬谉 讛砖讜专讛:



讗诪专 专讘讗 讗讘诇 诪讟讬讬诇 讘讗讜谞拽诇讬 讘转讜讱 讘讬转讜. 驻讬专砖 专讘讬谞讜 讞谞谞讗诇 讗讜谞拽诇讬 讻注讬谉 诪爪谞驻转 砖诪讻住讛 讘讜 讛专讗砖 讜讛讘讬讗 诇讜 讞讘专 讘住讜祝 诪住讻转 诪谞讞讜转 讛诇讘讬砖讜 讘讗讜谞拽诇讬 讜讞讙专讜 讘爪诇爪讜诇.
讜专讘讬谞讜 砖诇诪' 诪驻专砖 讘讗讜谞拽诇讬 讘讙讚 拽专讜注 砖诇讜, 讜讻谉 谞专讗讛 砖讛讜讗 诪诇讘讜砖 讻讚讗诪专讬' 讘讻诇 讻转讘讬 讛拽讚砖 诪拽讟讜专谉 讗讜谞拽诇讬 讜驻讜谞讚讗 讜讻谉 讘驻专拽 讗诇讜 讛谉 讛谞砖专驻讬谉 砖诇祝 砖谞谞讛 讜讛谞讬讞讛 讘讗讜谞拽诇讬 砖诇讜 讜讘住讜祝 诪讙诇讛 讗诪专 诇注谞讬谉 转驻诇讬谉 谞转谞讛 注诇 讘讬转 讬讚 讗讜谞拽诇讬 砖诇讜 讗诇诪讗 诪诇讘讜砖 讛讜讗 砖讬砖 诇讜 讘讬转 讬讚 讜讛讜讗 讘讙讚 讛转讞转讜谉 讜讻砖谞讜转谉 注诇讬讜 转驻诇讬谉 砖讘讝专讜注 讬砖 讞爪讬爪讛 讘讬谞谉 诇讘讬谉 讘砖专讜 讜讛讚讘专讬诐 诪讟讬谉 讻讚讘专讬 专"砖 砖讛讗讜谞拽诇讬 拽专讜注 讛讜讗 讜诪讛诇讱 讘讜 讘爪讬谞注' 讜拽专注讜 诇驻谞讬讜 讜讻砖讘讗讬谉 讗讞专讬诐 诇讛专讗讜转 诇讜 驻谞讬诐 诇讜讘砖 讘讙讚 砖诇诐 注诇讬讜 砖讘讙讚 转讞转讜谉 讛讜讗.
讗讘诇 讬讻讜诇谞讬 诇驻专砖 讜讻谉 谞专讗讛 砖讛讜' 诪诇讘讜砖 砖诪讞讘专讬谉 讗讜转讜 讘砖驻讛 砖诇 诪注诇讛 讘讗讜谞拽诇讬 砖诇 讻住祝 讻注讬谉 砖讗诪专讜 讗讜谞拽诇讬讗讜转 砖诇 讘专讝诇 拽讘讜注讬谉 讘讛谉 讜讻谉 转专讙讜诐 讜讛砖驻转讬诐 讟驻讞 讗讞' 讜讗讜谞拽诇讬谉 驻砖讱 讞讚 诇驻讬讻讱 讗诪专讜 诪讜转专 诇讟讬讬诇 讘讘讙讚 拽专讜注 讘转讜讱 讘讬转讜 讜讛讜讗 砖谞讜转谉 注诇讬讜 讛讗讜谞拽诇讬 诇讞讘专讜 讗祝 注诇 驻讬 砖讛拽专讬注讛 谞讬讻专转 诇讜 讜讛讻诇 专讜讗讬谉 砖讛讜讗 讗讘诇 诪讜转专 讚讛讗 讗讬讻讗 讗讜谞拽诇讬 诇讛讬讻专 砖讘转 讜讛讗 讚拽讗诪专 讘讘讬转讜 诇驻讬 砖讗讬谉 讚专讱 诇讟讬讬诇 讘讛 讘驻谞讬 讛专讘讬诐:



讗讘讬讬 讗砖讻讞讬讛 诇专讘 讬讜住祝 讚拽讗 驻专讬住 诇讬讛 住讜讚专讗 讗专讬砖讬讛 讜拽讗 讗讝讬诇 讜讗转讬 讘讘讬转讬讛 讗"诇 诇讗 住讘专 诪专 讗讬谉 讗讘讬诇讜转 讘砖讘转, 讗诪专 诇讬讛 讛讻讬 讗诪专 专' 讬讜讞谞谉 讚讘专讬诐 砖讘爪讬谞注讗 谞讜讛讙. 讜诇注谞讬谉 讛诇讻讛 讚注转 专讘 讞谞谞讗诇 诇讜诪专 讚专讘 诇讗 讘注讬 讻诇诇 注讟讬驻转 讛讬砖诪注讗诇讬诐 讜诪砖讜诐 讛讻讬 讗诪专 注讟讬驻转 讛专讗砖 谞诪讬 专砖讜转 讜住讜讚专讬讛 讚专讘 讬讜住祝 讛讻讬 诪砖诪注 诇讬' 讚驻专讜住讬 讘注诇诪讗 驻专讬住 诇讬讛 讗专讬砖讬讛 讜讛讗 讚讗诪专 专' 讬注拽讘 讗诪专 专' 讬讜讞谞谉 诇讗 砖谞讜 讗诇讗 砖讬砖 诇讜 诪谞注诇讬诐 讘专讙诇讬讜 讜讻讜' 讗讞讝专转 拽专注 拽讗讬. 谞诪爪讗 诇讚讘专讬讜 转砖诪讬砖 讛诪讟讛 讜专讞讬爪讛 讗住讜专 讞讝专转 拽专注 讜讝拽讬驻转 讛诪讟讛 讞讜讘讛 讜讗诐 讬砖 诇讜 诪谞注诇讬诐 讘专讙诇讬讜 讞讝专转 拽专注 专砖讜转 讜驻专讬注转 讛专讗砖 讘讬讞讬讚 讗住讜专 讘专讘讬诐 专砖讜转.
讜讗讬谉 讚讘专讬 专讘 讞谞谞讗诇 讛诇诇讜 诪讞讜讜专讬诐 诇讚讞讜转 砖诪讜注讛 诪驻讜专砖转 讚注讟讬驻转 讬砖诪注讗诇讬诐 诪砖讜诐 专砖讜转 讚讗诪专 专讘 讚讗讬讻讗 诇诪讬诪专 拽讗 住讘专 讗讬讻讗 讗讬谞砖讬 讚诪讻住讜 驻讜诪讬讬讛讜 讘诇讗 讗讘诇讜转 讚讛讗 讗讬讻讗 讬砖诪注讗诇讬诐 讜讗讬讻讗 讚谞讛讬讙 讘注讬讟讜祝 讻讜转讬讛讜 讜注讜讚 专讗讬讛 讚讛讗 专讘 谞讞诪谉 驻专讬砖 诇讛 诇讚砖诪讜讗诇 讜诪讞讜讬 注讚 讙讘讬 讚讬拽谞讗. 
讜诇讚讘专讬 专"砖 讛诇讻讛 讻专讘 讘驻专讬注转 讛专讗砖 专砖讜转 讚诪讬诪专讗 讚专' 讬注拽讘 讗诪专 专' 讬讜讞谞谉 讬砖 诇讜 诪谞注诇讬诐 讘专讙诇讬讜 诪讜讻讬讞讬诐 注诇讬讜 讗讬讻讗 诇讗讜拽讜诪讛 讗讞讝专转 拽专注 讜讗驻讬诇讜 讘讝拽讬驻转 讛诪讟讛 讚诇讗 诪讻专注 专' 讬讜讞谞谉 讻讚专讘 讜砖诪讜讗诇.
讜诇讚注转 专讬"祝 讝"诇 讛讗 讚专' 讬讜讞谞谉 讗驻专讬注转 讛专讗砖 拽讬讬诪讗 讜讗诇讬讘讗 讚砖诪讜讗诇 讗讘诇 讞讝专转 拽专注 讞讜讘讛 讜讻谉 谞专讗讛 诪讚讘专讬讜 砖讗驻讬诇讜 讘讘讬转讜 讘爪讬谞注讗 讞讜讘讛 讜讗讬谞讛 诪讻诇诇 讚讘专讬诐 砖讘爪讬谞注讗 砖讗驻讬诇讜 讘讞讜诇 讗讬谞讛 诪讙讝专转 砖讘注讛 讗诇讗 诪讞诇讬祝 讜诪讞讝讬专 讗诐 专爪讛 讜讛讬讬谞讜 讚转谞讬讗 讜讘砖讘转 拽专注讜 诇讗讞讜专讬讜 讜讘转砖讜讘讜转 讛讙讗讜谞讬诐 诪爪讬谞讜 讚注转 讗讞专转 讚讗驻讬' 驻' 讞' 讝' 讘驻专讛住讬讗 讞讜讘讛 讘爪讬谞注讗 谞讜讛讙 讘讻讜诇谉.
讜讻讚注转 专讘讬' 讘注诇 讛诇讻讜转 讝"诇 谞专讗讛 讜谞讻讜谉 诪讻讜诇谉 讛讬诇讻讱 讚讘专讬诐 砖讘爪讬谞注讗 诪诪砖 转砖诪讬砖 专讞讬爪讛 讜住讬讻讛 讞讬讬讘 诇谞讛讜讙 讘讛谉 讗讘诇讜' 讚讘专讬诐 砖讘驻专讛住讬讗 讻讙讜谉 讻驻讬讬转 讛诪讟讛 讜拽专注 诇驻谞讬讜 讗住讜专 讘讛谉 讗诇讗 讞讬讬讘 讘讻驻讬讬转 讛诪讟讛 讜讞讝专转 拽专注 诇讗讞讜专讬讜. 讻讬住讜讬 讛专讗砖 讜讞诇讬爪转 住谞讚诇 讞讜讘讛 诇谞讛讜讙 讘讛谉 讗讘诇讜转 讘转讜讱 讘讬转讜 讘讗讜 讗讞专讬诐 诇讛专讗讜转 诇讬 驻谞讬诐 驻专讬注转 讛专讗砖 讞讜讘讛 讜谞注讬诇转 住谞讚诇 专砖讜转 讜讗诐 讛讬讜 诇讜 诪谞注诇讬诐 讘专讙诇讬讜 讗祝 驻专讬注' 讛专讗砖 专砖讜转 讜讻谉 注讬拽专. 
讜诇注谞讬谉 砖讗诇转 砖诇讜诐. 诪爪讬谞讜 讘讬专讜砖诇诪讬 (讙,讛) 转谞讬 诪拽讜诐 砖谞讛讙讜 诇砖讗讜诇 讘砖诇讜诐 讗讘诇讬诐 讘砖讘转 砖讜讗诇讬谉 讻讛讚讗 专讘讬 讛讜砖注讬讗 专讘讛 讗讝诇 诇讞讚 讗转专 讞诪讗 讗讻诇讬讗 讘砖讘转讗 讜砖讗诇 讘讛讜谉 讗诪专 诇讜谉 讗讬谞讬 讬讜讚注 诪谞讛讙 诪拽讜诪讻诐 讗诇讗 砖诇讜诐 注诇讬讻诐 讻诪谞讛讙 诪拽讜诪讻诐 专' 讬讜住讬 讘谉 讞诇驻转讗 诪砖转讘讞 讘专讘讬 诪讗讬专 拽诪讬 爪驻讜专讗讬 讗讚诐 讙讚讜诇 讛讜讗 拽讚讜砖 讛讜讗 爪谞讜注 讛讜讗 讞讚 讝诪谉 讞诪讜谉 诇讬讛 砖讗讬诇 讘砖诇诐 讗讘诇讬讗 讘砖讘转 讗转讜 讗诪专讬谉 诇讬讛 专讘讬 讗讛讬谉 讛讜讗 讚讗转 诪转谞讬 砖讘讞讬讛 讗诪专 诇讜谉 诪讛 注讘讬讚 讗诪专讬 诇讬讛 砖讗诇 讘砖诇讜诐 讗讘诇 讘砖讘转讗 讗诪专 诇讜谉 讘注讬谉 讗转讜谉 诪讬讚注 讞讬讬诇讬讛 讗转讗 诇讗讜讚讜注讬 讗讬谉 讗讘诇讜转 讘砖讘转 讚讻转讬讘 讘专讻转 讛' 讛讬讗 转注砖讬专 讝讜 诪爪讜转 砖讘转 讜诇讗 讬讜住讬祝 注爪讘 注诪讛 讝讜 讗讘讬诇讜转 讻诪讛 讚转讬诪专 讻讬 谞注爪讘 讛诪诇讱 注诇 讘谞讜 讜诪驻谞讬 砖砖讗诇转 砖诇讜诐 讛专讘讬诐 讛讬讗 砖谞讻谞住讬谉 讗爪诇讜 讜爪专讬讻讬诐 诇砖讗讜诇 讘砖诇讜诐 讗诇讗 砖讗讬谉 讗讘诇讜转 诪转驻专住诪' 讘砖转讬拽转' 诇驻讬讻讱 转诇讜 讗讜转讜 讘诪谞讛讙. 
讜讛专诪讘"诐 讝"诇 讻转讘 讚讘专讬诐 砖讘爪讬谞注讗 谞讜讛讙 注讟讬驻转 讛专讗砖 讜转砖诪讬砖 讜专讞讬爪讛 讘讞诪讬谉 讗讘诇 讚讘专讬诐 砖讘讙诇讜讬 讗讬谞讜 谞讜讛讙 讗诇讗 诇讜讘砖 诪谞注诇讬讜 讜讝讜拽祝 讗转 讛诪讟讛 讜谞讜转谉 砖诇讜诐 诇讻诇 讗讚诐 讜讝讛 讗讬谞讜 谞讻讜谉 讗诇讗 诪转注讟祝 讘讘讬转讜 讜讘专讘讬诐 讗住讜专 讜讞讜诇抓 讘讘讬转讜 讜讘专讘讬诐 讗诐 专爪讛 谞讜注诇 讜讻驻讬 诪讛 砖驻讬专砖谞讜. 
讜讚讘专讬诐 砖讘爪讬谞注讗 诇讗 诪讬讘注讬讗 讘砖讘转 讚谞讜讛讙 讗诇讗 讗驻讬诇讜 讘专讙诇 谞讜讛讙 讚讙专住讬谞谉 讘驻专拽 讘转讜诇讛 谞砖讗转 (讚' 注"讘) 诇注谞讬谉 讞讜驻讛 讻诇 讗讜转谉 讛讬诪讬诐 讛讜讗 讬砖谉 讘讬谉 讛讗谞砖讬诐 讜讗砖转讜 讬砖谞讛 讘讬谉 讛谞砖讬诐 诪住讬讬注 诇讬讛 诇专' 讬讜讞谞谉 讚讗诪专 专' 讬讜讞谞谉 讗祝 注诇 驻讬 砖讗诪专讜 讗讬谉 讗讘讬诇讜转 讘诪讜注讚 讗讘诇 讚讘专讬诐 砖讘爪讬谞注讗 谞讜讛讙 讜讛讗 砖诪讜注转讜 砖诇 专讘讬 讬讜讞谞谉 讛讗诪讜专讛 讻讗谉 讚讗诪专 诇讬讛 专讘 讬讜住祝 诇讗讘讬讬 讛讻讬 讗诪专 专' 讬讜讞谞谉 讚讘专讬诐 砖讘爪谞注讗 谞讜讛讙 讜诪驻专砖 讚讜拽讗 讘砖讘转 诇驻讬 砖讛讜讗 注讜诇讛 讛谞讛讬讙讜 讘讛 讘爪讬谞注讗 讗讘诇 讛专讙诇讬诐 砖诪驻住讬拽讬谉 讜讗讬谞谉 注讜诇讬谉 诇讚讘专讬 讛讻诇 讗讬谞讜 谞讜讛讙 诇讗 讘爪讬谞注讗 讜诇讗 讘驻专讛住讬讗 讻诇诇, 讜讝讜 讚注转 讛专诪讘"诐 讝"诇 讜讻转 讗讞专转 诪谉 讛讞讻诪讬诐 砖诪住讻讬诪讬谉 讘讚注转 讛讝讛.
讜讗谞讜 注诇 诪讬 谞住诪讜讱 讘讜讗讜 讜谞住诪讜讱 注诇 讚讘专讬 讛专讗砖讜谞讬诐 砖讚讘专讬讛诐 讚讘专讬 拽讘诇讛 讜讗讬谞谉 爪专讬讻讬谉 讞讬讝讜拽 讻诇 砖讻谉 砖讛讙讬专住讗 讻转讜讘讛 讘讻诇 讛住驻专讬诐 讜讘谞讜住讞讗讜转 讛讬砖谞讜转 讜讛讘讚讜拽讜转 讜注讜讚 诪诪拽讜诪讜 讛讜讗 诪讜讻专注 砖讛专讬 讛讘讬讗讜 专' 讬讜讞谞谉 诇注谞讬谉 讞讜驻讛 讜讛专讬 讛拽讜讘专 诪转讜 讘转讜讱 讬诪讬 讞讜驻转讜 讻拽讜讘专 讘转讜讱 讛专讙诇 讚诪讬 砖讗祝 讛诐 讗讬谞谉 注讜诇讬诐 讻专讙诇讬诐 讜讗注驻"讬 讻谉 谞讜讛讙 讘爪讬谞注讗 讜讝讜 专讗讬讛 讙诪讜专讛. 讜讛讞诇讜拽 讜讛讛驻专砖 注爪诪讜 砖讗诪专讜 讘讬谉 砖讘转 诇诪讜注讚 诪驻谞讬 砖讝讛 注讜诇讛 讜讝讛 讗讬谞讜 注讜诇讛 讗讬谞讜 诇讚讘专讬 讛讗讜诪专 讗讬谉 讗讘诇讜转 讘砖讘转 讚诇讚讬讚讬讛 砖讘转 讻专讙诇 讘讝讛 讜讘讝讛 讗讬谉 讗讘诇讜转 讗诇讗 诇讚讘专讬 讛讗讜诪专 讬砖 讗讘诇讜转 讘砖讘转 讘讬谉 讘爪讬谞注讗 讘讬谉 讘驻专讛住讬讗 讜讚讬讬拽 诪砖讜诐 讚注讜诇讛 诇讚讬讚讬讛 讜讚讗讬 讞诇讜拽 讚讬谉 专讙诇讬诐 诪讚讬谉 砖讘转 讘砖讘转 讬砖 讗讘讬诇讜转 讜注讜诇讛 讘诪讜注讚 讗讬谉 讗讘讬诇讜转 讚讛讗 讗讬谞讜 注讜诇讛 讗诇讗 诇诪讗谉 讚讗诪专 讗讬谉 讗讘诇讜转 讘砖讘转 讜讻谉 诇诪讛 砖讛注诇讬谞讜 讘住讜祝 讛砖诪讜注讛 讗讬谉 讗讘诇讜转 讘砖讘转 讗讘诇 讚讘专讬诐 砖讘爪讬谞注讗 谞讜讛讙 讚讬谉 讛专讙诇讬诐 讻讚讬谉 讛砖讘转 讗讬谉 讘讛谉 讛驻专砖 讘讻讱 砖讘砖谞讬讛' 讗讬谉 讗讘诇讜' 谞讜讛讙 专拽 讘讚讘专讬' 砖讘爪讬谞注讗 讗诇讗 砖讗诇讜 诪驻住讬拽讬谉 讜讗讬谞谉 注讜诇讬谉 讻讬讜谉 砖诇讗 谞讛讙 讘讻诇 讙讝专转 砖讘注讛 讜讝讜 注讜诇讛 讜讗讬谞' 诪驻住拽' 诪砖讜诐 讚诇讗 讗讬驻砖专 讻讚驻专讬砖谞讗 诇注讬诇. 
讜讻砖谞讞驻砖 讚讘专讬诐 讛诇诇讜 讞讜抓 诪讛讙诪专讗 砖诇谞讜 诪爪讬谞讜 讘转讜住驻转讗 (讘,讛 (讗讬谉 讗讘诇 专砖讗讬 诇讛转讗讘诇 讘转讜讱 讛诪讜注讚 讗讘诇 谞讜讛讙 讘爪讬谞注讗 讘转讜讱 讘讬转讜. 讜讘讗讘诇 谞诪讬 转谞讬讗 [驻"讝] 讗讘诇 讘诪讜注讚 讻讗诇讜 砖讗讬谞讜 讗讘诇 讜谞讜讛讙 讘爪讬谞注讗.
讜讘讬专讜砖诇诪讬 (讙,讛) 谞诪讬 讙专住讬谞谉 讛讻讬 诪驻谞讬 砖讗诪专讜 砖讘转 注讜诇讛 讜讗讬谞讛 诪驻住拽转 讛专讙诇讬诐 诪驻住讬拽讬谉 讜讗讬谞谉 注讜诇讬谉 讗诪专 专' 住讬诪讜谉 讘砖诐 专' 讬讜讞谞谉 砖讛讜讗 诪讜转专 讘转砖诪讬砖 讛诪讟讛 驻讬专讜砖 讘专讙诇 讜诇讗 讘砖讘转 诇驻讬讻讱 讝讜 注讜诇讛 讜讝讜 诪驻住拽转 讜讗诪专讬谞谉 拽诐 专' 讬专诪讬讛 注诐 专' 讬讛讜讚讛 讘专' 住讬诪讜谉 讗诪专 诇讬讛 讛讻讬谉 讗诪专讬谉 讻诇 转诇诪讬讚讜讬 讚专' 讬讜讞谞谉 诇讗 砖诪注 讘专 谞砖 诪讬谞讬讛 讛讚讗 诪讬诇转讗 讗诇讗 讗讘讬讱 驻讬专讜砖 专爪讛 诇讜诪专 诇讜 砖诇讗 讗诪专讛 专讘讬 讬讜讞谞谉 诪注讜诇' 讜讛讚专 讗诪专讬谉 讗诪专 专' 讬注拽讘 讘专' 讗讞讗 讗讬谉 讗讬转诪专转 讗讬谉 诇讗 讗讬转诪专转 讗诇讗 诪谉 讗讬诇讬谉 诪讬诇讬 讚讛讻讬谉 讛讻讬谉 驻讬专讜砖 讘讬谉 砖谞讗诪专' 讗讜 砖诇讗 谞讗诪专讛 讗诐 讛讚讘专 讗诪转 讻谉 讛讜讗. 讜讗诪专讬谞谉 诪讬诇转讬' 讚专' 讬讛讜砖注 讘谉 诇讜讬 讜讛诇讗 讗诪专讜 讗讬谉 讗讘诇 讘专讙诇 讗诇讗 砖讛专讘讬诐 谞讜讛讙讬谉 讘讜 讘爪讬谞注讗 诪讛讜 讘爪讬谞注讗 (驻讬专讜砖) 砖讛讜讗 讗住讜专 讘转砖诪讬砖 讛诪讟讛 驻讬专讜砖 讛讘讬讗 专' 住讬诪讜谉 讘砖诐 专讘讬 讬讛讜砖注 讘谉 诇讜讬 讛讘专讬讬转' 讛砖谞讜讬讛 讘讗讘诇 讚拽转谞讬 讜谞讜讛讙 讘爪讬谞注讗 讜驻讬专讜砖 讘爪讬谞注讗 砖讛讜讗 谞讜讛讙 讘讜 砖讛讜讗 讗住讜专 讘转砖诪讬砖 讛诪讟讛 讚讛拽砖讜 讗转讬讘讜谉 讛专讬 讛专讙诇 讛专讬 讛讜讗 讗住讜专 讘转砖诪讬砖 讛诪讟讛 讜讗讬谞讜 注讜诇讛 讗祝 讛砖讘转 讛讜讗讬诇 砖讛讬讗 讗住讜专讛 讘转砖诪讬砖 讛诪讟讛 诇讗 转注诇讛 驻讬专讜砖 讻讬讜谉 砖诇诪讚讜 讚讗讞讚 砖讘转 讜讗讞讚 专讙诇 谞讜讛讙讬谉 讘讚讘专讬诐 砖讘爪讬谞注讗 讞讝专讜 诇砖讗诇讛 专讗砖讜谞讛 讗诐 讻谉 诪讛 谞砖转谞讛 讝讛 砖注讜诇讛 讜讗讬谞讜 诪驻住讬拽 讜讝讛 砖讗讬谞讜 注讜诇讛 讜诪驻住讬拽 讜诪转专抓 讗诪专 专讘讬 讗讘讗 讗讬驻砖专 诇砖讘注讛 讘诇讗 专讙诇 讜讗讬 讗讬驻砖专 诇砖讘注讛 讘诇讗 砖讘转.
讜讗诐 转讗诪专 砖讘转 转驻住讬拽 诇讬讻讗 讗讘诇讜转 砖讘注讛 讗诐 转讗诪专 诇讗 转驻住讬拽 讜诇讗 转注诇讛 砖讘注讛 专爪讜驻讬诐 诇注讜诇诐 诇讗 诪砖讻讞转 讜讛驻讻转讬 讞讙讬讻诐 诇讗讘诇 讚讜诪讬讗 讚讞讙. 讜注讜讚 讻讬讜谉 砖诇注讜诇诐 讗讬谞讛 诪驻住拽转 注讜诇讛 讛讬讗 讛专讬 讘讬专专谞讜 诪讞诇讜拽转 讝讜 讘讚讘专讬诐 谞讻讜谞讬诐 讜讘专讜专讬诐 讜讗诐 转讗诪专 讻讬讜谉 砖讛讘讗谞讜 诪谉 讛讘专讬讬转讜转 谞讜讛讙 讚讘专讬诐 砖讘爪讬谞注讗 诇诪讛 诇讗 讛拽砖讜 诪讛谉 讘讙诪专讗 诇诪讬 砖讗诪专讜 讗讬谉 讗讘讬诇讜转 讘砖讘转 诇驻讬 砖讬砖 诇讜诪专 谞讜讛讙 讘爪讬谞注讗 砖讗诪专讜 专砖讜转 讜诇讚讘专讬 砖诪讜讗诇 谞'转'专' 专砖讜转 讗讜 砖讛讬讗 诪砖谞转 讘专 拽驻专讗 砖谞砖谞讬' 诇讚注转 专讘讬 讬讜讞谞谉 讜讛专讘讛 讻讬讜爪讗 讘讛谉 讘讙诪专讗 砖讗讬谉 诪砖讬讘讬谉 诪讛谉 讜注讜讚 诪爪讬谞讜 讘讛专讘讛 诪拽讜诪讜转 讘讙诪专讗 砖讛讬讜 讬讻讜诇讬谉 诇讛讘讬讗 讘专讬讬转讗 讜诇讜诪专 转谞讬讗 讻讜转讬' 讜诇讗 讗诪专讜 讻谉 讻讗讜转讛 砖讘驻' 诪驻谞讬谉 [砖讘转 拽讻"讞 注"讘] 讙讘讬 讘砖专 转驻讜讞 讚诪讬转谞讬' 讘专讬讬转讗 讻讜转讬讛 讚专讘 讛讜谞讗 讜诇讗 诪住讬讬注 诇讬讛 诪讬谞讛 讜注讜讚 讗讞专转 讘驻专拽 讛讝讛讘 (讘讘讗 诪爪讬注讗 谞"讙 注"讗) 讘诪注砖专 砖谞讬 砖讗讬谉 讘讜 砖讜讛 驻专讜讟' 讜讘驻' 讗讬谉 诪注诪讬讚讬谉 讙讘讬 讘讬爪讛 爪诇讜讬' 讜讘驻专拽讗 拽诪讗 讚讘转专讗 [讬"讗 注"讗] 讙讘讬 讗讞讚 诪讘谞讬 诪讘讜讬 砖讘拽砖 诇讛讞讝讬专 驻转讞讜 讜讻谉 讻讬讜爪讗 讘讛谉 讘讙诪专讗 讛专讘讛.
讗讘诇 诪讻诇 诪拽讜诐 讛专讬 讛注诇讜 讘讬专讜砖诇诪讬 砖讛讜讗 讗住讜专 讘转砖诪讬砖 讛诪讟讛 讘专讙诇 讜驻讬专砖讜 讟注诐 注讜诇讛 讜讗讬谞讛 诪驻住拽转 讜诪驻住讬拽讬谉 讜讗讬谉 注讜诇讬谉 讜讬砖讘讜 讛拽讜砖讬讗 砖讛转注转 讻转 讛讞讻诪讬诐 讛谞讝讻专讬诐 诇讜诪专 砖讗讬谉 讗讘讬诇讜转 讘专讙诇 讻诇诇 讜谞转讘专专讛 住驻拽讗 讝讜 讻讛讜讙谉. 
讜注讜讚 讗谞讬 讗讜诪专 诇注谞讬谉 诪爪讜转 砖诇砖讬诐 砖谞讜讛讙讬谉 讘讛谉 讗讘讬诇讜转 讘专讙诇 讜诇讗 诪讚讬谉 讛专讙诇 讘诇讘讚 讗诇讗 诪转讜专转 讗讘讬诇讜转 砖讛专讬 讗诪专讜 讘讙诪专讗 诇注谞讬谉 砖讘注讛 诇讗 拽讗 诪讬讘注讬讗 诇讬 砖讗讬谉 专讙诇 注讜诇讛 诇诪谞讬谉 砖讘注讛 讚诇讗 谞讛讙讗 诪爪讜转 砖讘注讛 讘专讙诇 讻讬 拽讗 诪讘注讬讗 诇诪谞讬谉 诇' 讚拽讗 谞讛讙讗 诪爪讜转 砖诇砖讬诐 讘专讙诇 讚讗住讜专 讘转住驻讜专转 讜讻讬讘讜住 讜讗诐 转讗诪专 砖讗讬谉 讗讘讬诇讜转 讞诇讛 注诇讬讜 讘专讙诇 讗诇讗 砖讛讜讗 谞讜讛讙 讘讛 诪驻谞讬 讛专讙诇 砖讻诇 讗讚诐 讗住讜专 诇住驻专 讜诇讻讘住 讘讜 讜讛诇讗 诪讚讬谉 专讙诇 诇讜讘砖 讛讜讗 讻诇讬诐 诪讙讜讛爪讬谉 讞讚砖讬 诇讘谞讬诐 讜谞讜讟诇 爪驻专谞讬讜 讘讙谞讜住讟专' 讜砖诪讞 砖诪讞转 诪专注讜转 讜讗诐 讘讗 诪诪讚讬谞转 讛讬诐 讜诪讘讬转 讛砖讘讬讛 讜砖讗专 讚专讻讬诐 砖诪谞讜 讞讻诪讬诐 诪住驻专 讜诪讻讘住 讻讚专讻讜 讜诪讛 诪爪讜转 砖诇砖讬诐 诪爪讗讜 讻谉 砖转注诇讛 诇诪谞讬谉 砖诇砖讬诐 讜讛专讬 讘诪爪讜转 砖讘注讛 谞诪讬 谞讜讛讙 拽爪转 讘专讙诇 砖讗讬谞讜 诪讻讘住 讻住讜转讜 讘诪讬诐 讜讛专讘讬诐 诪转注住拽讬谉 讘讜 讻讚讬谉 讗讘诇 讜讗驻讬诇讜 讛讻讬 讻讬讜谉 讚诇讗 谞讛讬讙 讘诪爪讜转 砖讘注讛 讻讚讬谞讜 讗讬谞讜 注讜诇讛 讗诇讗 砖诪注 诪讬谞讛 讗讘诇讜转 谞诪讬 谞讜讛讙 讘讛谉 讜讻诇 讙讝专讜转 砖诇砖讬诐 注诇讬讜 讘专讙诇 讜转诪讛 注诇 注爪诪讱 讛讜讗 讬讛讗 砖诪讞 讘砖诪讞转 诪专注讜转 讜讛专讘讬诐 诪转注住拽讬谉 讘讜 讘讗讘诇 讗诇讗 砖诪注 诪讬谞讛 砖讛讜讗 谞讜讛讙 讘诪爪讜转 砖诇砖讬诐 讻诪谞讛讙讜 讘讛谉 讘讞讜诇 讗住讜专 讘转住驻讜专转 讜讘讙讬讛讜抓 讘讬谉 诇讻讘住 讘讬谉 诇诇讘讜砖 讜讗驻讬诇讜 讘讗 诪诪讚讬谞转 讛讬诐 讜讗住讜专 讘砖诪讞转 诪专注讜转 讜讘谞讟讬诇转 爪驻专谞讬诐 讘讙谞讜住讟专 讜讟注诪讗 讚诪讬诇转讗 诪驻谞讬 砖讛谉 诪爪讜转 诇讗 转注砖讛 讜诪讚讬谉 讛专讙诇 谞诪讬 谞讜讛讙 讘讛谉 讘诪拽爪转谉 讛诇讻讱 讻砖谞讜讛讙 讘讻讜诇谉 讘讗讘诇讜转 讗讬谉 讗讘诇讜转讜 诪转驻专住诪转 注诇讬讜 诇驻讬讻讱 讗诪专讜 注讜诇讛 诇诪谞讬谉 砖诇砖讬诐 讚拽讗 谞讛讙讗 诪爪讜转 砖诇砖讬诐 讘专讙诇 讻讜诇讜 讻讚讬谞讜 讘讞讜诇 讜讗讬谞讜 注讜诇讛 诇诪谞讬谉 砖讘注讛 砖讗讬谉 谞讜讛讙 讘专讜讘谉 砖诇 诪爪讜转 砖讘注讛 讜讙诐 讝讛 住诪讱 讜住注讚 诇讚讘专讬 讛讙讗讜谞讬诐 砖讗注"驻 砖讗讬谉 讗讘讬诇讜转 讘诪讜注讚 讜诪驻住讬拽 讜讗讬谞讜 注讜诇讛 讗讘诇 谞讜讛讙 讘讙讝讬专转 砖讘注讛 讻诇 讚讘专讬诐 砖讘爪讬谞注讗 砖讛专讬 讘讙讝专转 砖诇砖讬诐 谞诪讬 专讙诇 诪驻住讬拽 讜谞讜讛讙 讘讛谉 诪转讜专转 讗讘讬诇讜转. 
专讗讬讛 诇讚讘专讬诐 讛诇诇讜 诪讛 砖讗诪专讜 [诪"拽 讻' 注"讘] 砖诪注 砖诪讜注讛 拽专讜讘讛 讘砖讘转 讜诇诪讜爪讗讬 砖讘转 谞注砖讬转 专讞讜拽讛 注讜诇讛 诇讜 讜讗讬谞讜 谞讜讛讙 讗诇讗 讬讜诐 讗讞讚 讜讻谉 讗诪专讜 讘专讙诇 讜讛讗 砖讘转 讚讘专讬诐 砖讘爪讬谞注讗 谞讜讛讙讬谉 讘讜 讜讗祝 注诇 驻讬 讻谉 讻讬讜谉 砖讗讬谞讜 讘讻诇 诪爪讜转 砖讘注讛 讻讚讬谞讜 讗讬谉 转讜专' 讗讘诇 注诇讬讜 诇驻讬讻讱 谞注砖讬转 诇讜 诇诪讜爪讗讬 砖讘转 讻砖诪讜注讛 专讞讜拽讛 讗祝 讗转讛 讗诇 转转诪讛 注诇 讛专讙诇讬' 砖讗祝 注诇 驻讬 砖讗讬谞谉 注讜诇讬谉 讚讘专讬诐 砖讘爪讬谞注' 谞讜讛讙讬谉 讘讛谉 讚讻诇 砖讗讬谞讜 谞讜讛讙 讗讘诇讜转 讻讚讬谞讜 讗祝 注诇 驻讬 砖谞讜讛讙 讘讚讘专讬诐 砖讘爪讬谞注' 讗讬谉 转讜专转 讗讘诇讜转 注诇讬讜 讜诇诪讚谞讜 诇专讙诇讬' 讚诪讛 砖讛谉 注讜诇讬谉 诇诪谞讬谉 砖诇砖讬诐 诇讗 诪驻谞讬 诪拽爪转 诪爪讜转 砖诇砖讬诐 砖谞讜讛讙 讘讛谉 诪讚讬谉 讛专讙诇 讗诇讗 砖讛讜讗 谞讜讛讙 讘讻讜诇谉 讘讚讬谉 讗讘诇讜转 讻诪讜 砖驻讬专砖谞讜:



转谞讬讗 转讬谞讜拽 讻诇 砖诇砖讬诐 讬讜诐 讬讜爪讗 讘讞讬拽 讜谞拽讘专 讘讗砖讛 讗讞转 讜讘砖谞讬 讗谞砖讬诐. 讗讘诇 诇讗 讘讗讬砖 讗讞讚 讜砖转讬 谞砖讬诐 讗讘讗 砖讗讜诇 讗讜诪专 讗祝 讘讗讬砖 讗讞讚 讜砖转讬 谞砖讬诐. 讜讗讬谉 注讜诪讚讬谉 注诇讬讜 讘砖讜专讛. 讜讗讬谉 讗讜诪专讬诐 注诇讬讜 讘专讻转 讗讘讬诇讬诐 讜诇讗 转谞讞讜诪讬 讗讘讬诇讬诐. 讜诇讗 讛讬讗, 诪讚拽转谞讬 砖讜专讛 讜转谞讞讜诪讬 讗讘诇讬诐 讚讻讘讜讚 讞讬讬诐 谞讬谞讛讜 砖诪注 诪讬谞讛 讗讘讬诇讜转 讜讚讗讬 谞讜讛讙 讚讻诇 讚诇讗 谞讛讙讜 讗讘讬诇讜转 砖讜专讛 讜转谞讞讜诪讬 讗讘诇讬诐 诪谞讬谉. 
讜讛讗 讚转谞谉 驻专拽 讬讜爪讗 讚讜驻谉 (讚诪"讚 注"讘) 讘转讬谞讜拽 讘谉 讬讜诐 讗讞讚. 讛专讬 讛讜讗 诇讗讘讬讜 讜诇讗诪讜 讛拽专讜讘讬诐 讻讞转谉 砖诇诐. 讜讗转诪专 注诇讛 讗诪专 专讘 驻驻讗 诇注谞讬谉 讗讘讬诇讜转 讚诇讗 讻专砖讘"讙. 讚讗讬 讻专砖讘"讙 讛讗 讗诪专 讻诇 砖砖讛讗 砖诇砖讬诐 讬讜诐 讘讗讚诐 讗讬谞讜 谞驻诇. 讛讗 诇讗 砖讛讗 住驻讬拽讗 讛讜讬. 讜驻专讬拽 讚拽讬诐 诇谉 讘讙讜讬' 砖讻诇讜 诇讜 讞讚砖讬讜 讛讛讬讗 诇注谞讬谉 讗讘讬诇讜转 拽转谞讬. 讚谞讛讜讙 注诇讬讜 砖讘注讛 讜砖诇砖讬诐. 讜诇讗 讻讞转谉 诪诪砖 砖讗讬谉 讛专讘讬诐 诪转注住拽讬诐 注诪讜. 讜讗讬谉 注讜诪讚讬谉 注诇讬讜 讘砖讜专讛. 讜讗讬谉 讗讜诪专讬诐 注诇讬讜 讘专讻转 讗讘诇讬诐 讜转谞讞讜诪讬 讗讘诇讬诐. 转讚注 讚讛讗 讗驻讬' 诇讗讞专 砖诇砖讬诐 讗讬谞讜 讻讞转谉 砖诇诐 诇注谞讬谉 讛讛住驻讚 讗诇讗 诇注讬拽专 讗讘讬诇讜转 拽转谞讬. 
讜转谞讬讗 (驻"讙) 讘讗讘诇: 讘谉 讬讜诪讜 砖诪转 讛专讬 讛讜讗 诇讗讘讬讜 讜诇讗诪讜 讻讞转谉 砖诇诐. 讜诇讗 住"讚 讘谉 讬讜诪讜 讞讬. 讗诇讗 讗驻讬诇讜 讬爪讗 专讗砖讜 讜专讜讘讜 讘讞讬讬诐 讗诇讗 砖讚讘专讜 讞讻诪讬诐 讘讛讜讜讛. 讬讜爪讗 讘讞讬拽 讜谞拽讘专 讘讗砖讛 讗讞转 讜砖谞讬 讗谞砖讬诐. 讗讘讗 砖讗讜诇 讗讜诪专 讗祝 讘讗讬砖 讗讞讚 讜砖转讬 谞砖讬诐. 讗"诇 讗砖讛 讗讞转 诪转讬讞讚转 注诐 砖谞讬 讗谞砖讬诐. 讜讗讬谉 讗讬砖 讗讞讚 诪转讬讞讚 注诐 砖转讬 谞砖讬诐. 讗讬谉 注讜诪讚讬谉 注诇讬讜 讘砖讜专讛 讜讗讬谉 讗讜诪专讬诐 注诇讬讜 讘专讻转 讗讘诇讬诐. 注讚 砖讬讛讗 讘谉 砖诇砖讬诐 讬讜诐 讻讞转谉 砖诇诐. 讜讗讬谉 注讜诪讚讬谉 注诇讬讜 讘砖讜专讛. 砖"诪 讻讚驻专讬砖讬转. 
讜讗注驻"讬 砖讗讬谉 注讜诪讚讬谉 注诇讬讜 讘砖讜专讛 诪讘专讬谉 注诇讬讜 讘住注讜讚讛 专讗砖讜谞讛. 讚讛转诐 讗诪专讬 (砖讘转 讚拽诇"讜 注"讗) 讘专讬' 讚专讘 讚讬诪讬 讘专 讬讜住祝 讗转讬诇讬讚 诇讬' 讬谞讜拽讗. 砖讻讬讘 诇讬' 讘讙讜 转诇转讬谉 讬讜诪讬谉 讜拽讗 诪转讗讘诇 注诇讬讜. 讗"诇 讗讘讜讛 爪讜专谞讬讗转讗 拽讘注讬 诇诪讬讻诇. 讗"诇 拽讬诐 诇讬' 讘讙讜讬' 砖讻诇讜 诇讜 讞讚砖讬讜. 讗诇诪讗 讻讬讜谉 砖讬讜砖讘 注诇讬讜 诪讘专讬谉 讗讜转讜:





专讬讟讘"讗

讜讛讻讬 讗讬转诪专 讗讘诇 砖诇讗 驻专注 讜砖诇讗 驻专诐 讞讬讬讘 诪讬转' 谞专讗讬' 讚讘讛讬' 讚诪讬转' 讚专讘谞谉 拽讗诪专 讜诇驻讬 砖讻诇 讛注讜讘专 注诇 讚讘专讬 讞讻诪讬诐 讞讬讬讘 诪讬转讛 讘讬讚讬 砖诪讬诐 讜拽专讗 讗住诪讻转讗 讘注诇诪讗 讚讛讗 讚专砖讗 讚拽专讗 诪讚讗讜专讬讬转讗 诇讗谞驻讛 讗讞专讬诐 诪讚专讬砖 诇注谞讬谉 讻讛谉 砖砖讬诪砖 驻专讜注 专讗砖 讜驻讬专讜诐 讘讙讚讬诐 砖讛讜讗 讞讬讬讘 诪讬转讛 讘讬讚讬 砖诪讬诐 诪谉 讛转讜专讛 讻讚讗讬' 讘驻' 讛谞讞谞拽讬谉 讜讘驻"讘 讚讝讘讞讬诐 讜讛讻讬 诪讚专讬砖 拽专讗 诇讗 转驻专注讜 讜诇讗 转诪讜转讜 讛讗 讗诐 转驻专注讜 转诪讜转讜 讜讻讚讚专讬砖 砖转讜讬讬 讬讬谉 砖注讘讚讜 讜讛讬讬谞讜 注讬拽专 讚专砖讗 诇讚专讜砖 诪讻诇诇 诇讗讜 讗转讛 砖讜诪注 讛谉 讜讚专砖讗 讚谞拽讟讬' 讛讻讗 住诪讱 讛讜讗 诇诪讚专砖 讘讬讛 诪讻诇诇 讛谉 讗转讛 砖讜诪注 诇讗讜 诇讙讘讬 注诇诪讗 讜讛讻讬 讚专砖讬' 专讗砖讬讻诐 讗诇 转驻专注讜 讜讘讙讚讬讻诐 诇讗 转驻专讜诪讜 讜诇讗 转讬专讗讜 诇讜诪专 砖诪讗 转诪讜转讜 讻讬 讘讜讚讗讬 诇讗 转诪讜转讜 讛讗 讗讬谞砖讬 讚注诇诪讗 讬诪讜转讜 讜诪讚专讘谞谉 讘注诇诪讗 诪讗讬讚讱 讚专砖讬' 讙讘讬 转砖诪讬砖 讛诪讟讛 讜讻讚驻专砖"讬 讝"诇 讜住讘专讗 谞诪讬 讛讜讗 讚诪讛讬讻讗 转讬转讬 讚转讛讜讬 诪讬转讛 诇诪讬 砖诇讗 拽专注 讜诇讗 讙讚诇 砖注专 讜讗驻讬' 诇讛讜讜 诪讚讗讜专讬讬转' 讜诪"诪 讗驻砖专 讛讬讛 诇讜诪专 讚拽专讬注讛 诇驻专讬诪讛 讚讗讜专讬讬转讗 讛讬讗 讘注砖讛 讛讘讗 诪讻诇诇 诇讗讜 讻讬讜谉 砖讛讜爪专讱 讛讻转讜讘 诇讛讝讛讬专诐 砖诇讗 讬驻专注讜 讜砖诇讗 讬驻专诪讜 讗讜 讗驻砖专 砖讛讜爪专讱 诇讛讝讛讬专诐 讘讻讱 诪驻谞讬 讛谞讜讛讙 砖讘注讜诇诐 讜讝讜 诪讞诇讜拽' 讬砖谞讛 讛讬讗 讜讗讬谉 讘讬讚讬 诇讛讻专讬注 讜诪"诪 拽讟谉 砖讛讜讗 住驻拽 谞驻诇 讻讙讜谉 砖诪转 讘讬讜诐 诇诪讚 讗讬谉 拽讜专注讬' 注诇讬讜 讻砖诐 砖讗讬谉 诪转讗讘诇讬谉 注诇讬讜 讜讗驻讬' 讬讜诐 专讗砖讜谉 诇讚注转 讛讙讗讜谞讬诐 讝"诇 诇驻讬 砖讗讬谉 诪转讗讘诇讬谉 讗诇讗 注诇 讛讜讚讗讜转 讜讻谉 讗讬谉 拽讜专注讬谉 注诇讬讛' 讜讻谉 讛诪谞讛讙 讜讛专讗讘"讚 讝"诇 诪讞讬讬讘 诇拽专讜注 注诇 讛住驻拽 诪砖讜诐 住驻讬拽讗 讚讗讜专讬讬转讗 讻讬 诪讗讘诇讜' 驻讟专讬谞讛讜 诇驻讬 砖讛诇讻' 讻讚讘专讬 讛诪拽诇 讘讗讘诇 讜讻讘专 讛讗专讬讱 讘讝讛 专讘讬' 讛专诪讘"谉 讝"诇 讜讘砖诐 专讘讬谞讜 讬爪讞拽 讝"诇 诪爪讗转讬 砖讗讬谉 拽讜专注讬谉 注诇讬讜 讻讚讘专讬 讛专诪讘"诐 讝"诇:



讛讻讬 讗诪专 砖诪讜讗诇 驻讞"讝 讞讜讘讛 谞转"专 专砖讜转 讜专讘 讗诪专 讗讬谉 驻专讬注转 讛专讗砖 专砖讜转 讜讛讟注诐 讘驻讞"讝 砖讛讜讗 讞讜讘讛 诪驻谞讬 砖讛讜讗 讚讘专讬诐 砖讘驻专讛住讬讗 讜讗"转 讚讛讗 讻驻讬讬转 讛诪讟讛 诇讗讜 驻专讛住讬讗 讛讬讗 讻讜诇讬 讛讗讬 讬"诇 砖讚专讱 讛诪讟讜转 诇讛讬讜转 砖诐 诇注讬谞讬 讛讻诇 讜专讜讗讬谉 讗讜转谉 讻驻讜讬讜转 讗"谞 讚讻诇 砖讛讜讗 谞讬讻专 砖讗讬谞讜 讗诇讗 诪砖讜诐 讗讘诇 讞砖讜讘 讛讜讗 驻专讛住讬讗 讗诐 讛讬讗 谞专讗讛 拽爪转 讜讛讻讬 专讛讟讗 住讜讙讬讗 讚转诇讬' 诪诇转讗 讘讛讻讬 讚驻专讬讱 讜诇砖诪讜讗诇 诪讗讬 砖谞讗 谞讟讬诇转 讛住谞讚诇 讘专砖讜转 讚诇讗讜 讻"注 住讬讬诪讬 诪住讗谞讬 讻诇讜诪专 讜讗驻讬' 讛专讜讗讛 讗讬谞讜 转讜诇讛 讛讚讘专 诪砖讜诐 讗讘诇讜转 驻专讬注转 讛专讗砖 谞诪讬 诇讗讜 讻讜诇讬 注诇诪讗 注讘讬讚讬 讚诪讙诇讬 专讗砖讬讬讛讜 讗诇诪' 讚驻专讛住讬讗 转诇讬讗 讘诪讗讬 讚注讘讬讚讬 讗讬谞砖讬 讚注诇诪讗 讜讛砖转讗 讜讚讗讬 驻讞"讝 诪谉 讛讚讘专讬诐 砖讗讬谉 专讙讬诇讬谉 诇谞讛讜讙 讘讛谉 讗诇讗 诪驻谞讬 讗讘诇讜' 讚讜拽' 讜讘驻专讬注转 讛专讗砖 讛讜讗 讚驻诇讬讙讬 专讘 讜砖诪讜讗诇 讜讛讬讬谞讜 讚讗诪专讬' 砖诪讜讗诇 诇讟注诪讬讛 讚讗诪' 讻诇 注讟讬驻讛 砖讗讬谞讛 讻注讟讬驻转 讬砖诪注讗诇讬诐 讗讬谞讛 注讟讬驻讛 驻讬' 讜讻讬 讛讗讬 讙讜谞讗 讗讬谉 讚专讱 诇讛转注讟祝 讗诇讗 讘砖讘讬诇 讗讘诇讜转 讜讻讬讜谉 讚讻谉 讛讜讬 讚讘专 砖讘驻专讛住讬讗 讜诇驻讬' 专讗讜讬 诇讙诇讜转 专讗砖讜 讗讘诇 专讘 住讘专 讻讬 讗注"驻 砖讗讬谞讛 讻注讟讬驻转 讬砖诪注讗诇讬' 注讟讬驻讛 讛讬讗 讜讻讬讜谉 讚讻谉 讻讬 讗讝讬诇 讘砖讘转 讘讻住讜讬 讛专讗砖 诇讗 诪谞讻专 讚诪砖讜诐 讗讘诇讜转 讛讜讗 讜拽"诇 诇砖诪讜讗诇 诇诪讛 讞讬讬讘 诇讙诇讜转 专讗砖讜 讚讛讬讬谞讜 驻专讬注转 讛专讗砖 讬讙诇讛 砖讻诪讜 讜诪讛 砖讛讜讗 讻注讬谉 讬砖诪注讗诇讬诐 讘诇讘讚 讜讬"诇 讚讻讬讜谉 讚讻讬 诇讗 讛讜讬 讻注讬谉 讬砖诪注讗诇讬诐 诇讗讜 注讟讬驻讛 讛讬讗 讻诇诇 诇诪讛 讬谞讛讜讙 讘讛 讘砖讘转 砖诇讗 诇爪讜专讱 讻谞"诇 讜讛砖转讗 讚讗转讬转 诇讛讻讬 谞"诇 讚专讘 诪讜讚讛 讚诪爪讜转 注讟讬驻讛 讻注讟讬驻转 讬砖诪注讗诇讬诐 讚讛讬讬谞讜 注讚 讙讘讬 讚拽谞讗 讻讚驻专讬砖 专讘 谞讞诪谉 讜讛专讬 讛讻转讜讘 爪讜讜讞 讙讘讬 讬讞讝拽讗诇 讜诇讗 转注讟讛 注诇 砖驻讛 讜讛讬讬谞讜 讜讚讗讬 注诇 讙讘讬 讚拽谞讗 讜讻讚讬 砖讬讛讜 砖驻转讜转讬讜 讚讘讜拽讜转 讜诪讛 砖讗诪讜专 讘诪爪讜专注 注诇 砖驻诐 讬注讟讛 转专讙诐 讗讜谞拽诇讜住 讻讗讘诇讗 讬转注讟祝 讜诪诇转讗 讗讙讘 讗专讞讬讛 拽诪"诇 讗讜谞拽诇讜住 讛讙专 讗诇讗 讚专讘 住讘专 砖讝讛 诇诪爪讜讛 讗讘诇 讗讬谞讜 诪注讻讘 讜讗注"驻 砖讗讬谞讛 讻注讟讬驻转 讬砖诪注讗诇讬诐 注讟讬驻讛 讛讬讗 讜讻讬讜谉 砖讻谉 讘砖讘转 诇讗 讬驻专注 专讗砖讜 诇讙诪专讬 讗诇讗 讬讛讗 讛住讜讚专 注诇讬讜 讚讛讗 诇讗 诪讬谞讻专 讜谞讜讛讙 讘讗讘诇讜转 讜诇诪讚谞讜 讘讝讛 讻讬 讗祝 诇讚讘专讬 专讘 诪爪讜讛 讘讞讜诇 讻注讟讬驻转 讬砖诪注讗诇讬诐 讜讻谉 拽讘注讜讛 讛讙讗讜谞讬诐 讝"诇 讛诇讻讛 讜讗注"讙 讚拽讬讬诪讗 诇谉 讛诇讻转讗 讻专讘 讘讗讬住讜专讬 讜拽讬讬诪讗 诇谉 讛诇讻讛 讻讚讘专讬 讛诪拽诇 讘讗讘诇 讗注"驻 砖讻讘专 讗诪专谞讜 砖讗讬谉 讛讻诇诇 讗诇讗 讘诪讞诇讜拽转 讛讗诪讜专讗讬' 讜诪讬讛讜 讻讬 讗诪专讬'. 讚驻诇讬讙 专讘 注诇讛 讚砖诪讜讗诇 讬"诇 砖转讛讗 讛诇讻讛 讻砖诪讜讗诇 讘讛讗 讻讬讜谉 讚专讘 谞讞诪谉 讚讛讜讗 讘转专讗 住"诇 讻砖诪讜讗诇 讜诪讞讜讬 诇诪注砖讛 讻讜转讬讛. 讜讘讬专讜砖' 讗诪专讜 诇讗 转注讟讛 注诇 砖驻讛 诪讻讗谉 砖爪专讬讱 诇讻住讜转 驻谞讬讜 讜驻专讬讻讜谞讬 讻住讬谞讬讛 诪诇专注 讜驻专讬拽 讚诇讗 驻讜诪讬讛 讛讜讗 讞砖讬砖. 讜讚讻"注 诇讚讘专讬 讻诇 讛诪驻专砖讬' 讝"诇 注讬拽专 注讟讬驻讛 讛讜讗 讻住讜讬 讛专讗砖 讜讻讚讗诪专讬' 讛转诐 讜诪讻住讛 专讗砖讛 讻讗讘诇 讜讛讻转讜讘 讗讜诪专 讗讘诇 讜讞驻讜讬 专讗砖 讜讝讛讜 砖讛讝讻讬专讜 讙讘讬 砖讘转 砖讗讬谞讜 谞讜讛讙 讘讛 驻专讬注转 专讗砖 诪诇砖讜谉 讜驻专注 讗转 专讗砖 讛讗砖讛 讜讗诪专讬' 谞诪讬 注讘讬讚讬 讚诪讙诇讜 专砖讬讬讛讜. 讜讙诐 诇砖讜谉 注讟讬驻讛 讻讱 讛讜讗 讗诇讗 讻砖谞讛讙讜 讘诪拽爪转 诪拽讜诪讜转 砖谞讜转谞讬谉 讞转讬讻转 讘讙讚 注诇 砖驻转诐 讜讝拽谞诐 讜讗讬谞谉 诪讻住讬谉 专讗砖谉 讜注讬拽专 注讟讬驻转 讬砖诪注讗诇讬诐 讻讚诪讞讜讬 专讘 谞讞诪谉 注讚 讙讘讬 讚讬拽谞讗 讜驻讬' 专讘讬谞讜 讛讗讬讬 讝"诇 讙讘讬 讚讬拽谞讗 讛讜讗 砖注专 砖注讚 讛诇住转讜转 讜注讟讬驻讛 讝讜 诇诪注诇讛 诪谉 讛讞讜讟诐 讜讻谉 注讜砖讬谉 讛讬砖诪注讗诇讬诐 讜拽讜专讬谉 讗讜转讛 讗诇转讗诇"诐 讘注专讘讬. 讻转讜讘 讘住驻专 讛诪爪讜转 砖诇讗 谞讛讙讜 讘住驻专讚 讘注讟讬驻讛 讝讜 诪驻谞讬 砖讚专讬诐 讘讬砖讜讘讬诐 讜诇讗 讬讛讬讜 诪转诇讜爪爪讬诐 讘讛诐:



讗"专 讬讜讞谞谉 诇讗 砖谞讜 讗诇讗 砖讗讬谉 诪谞注诇讬诐 讘专讙诇讬讜 讜讻讜' 讛讙讗讜谞讬诐 讝"诇 讜讛诪驻专砖讬' 驻讬专砖讜 讗驻专讬注转 讛专讗砖 讘诇讞讜讚 拽讗讬. 讜诪谞注诇讬讜 诪讜讻讬讞讬' 注诇讬讜 砖讗讬谞讜 诪转讗讘诇 讜讞砖讬砖 讛讜讗 讘驻讜诪讬' 讜讘专讬砖讬讛. 讜诇讻讱 讬讜砖讘 诪注讜讟祝 讜砖"诪 讚讙讘讬 讞讝专转 拽专注 诇讗 诪讛谞讬 谞注讬诇转 住谞讚诇 讚讛讛讬讗 诇讬讻' 诇诪转诇讬 讗诇讗 讘讗讘诇讜' 讜专讘讬谞讜 讬爪讞拽 讛讝拽谉 讝"诇 驻讬' 讚讛"讛 诇讞讝专转 拽专注 砖讛讜讗 专砖讜转 讗诐 讬砖 诇讜 诪谞注诇讬诐 讘专讙诇讬讜 讜讻谉 驻住拽讜 讘转讜住驻讜转:



讜讛讗 讚讗诪专 砖诪讜讗诇 讻诇 拽专注 砖讗讬谞讜 讘砖注转 讞诪讜诐 讗讬谞讜 拽专注. 驻专"讬 讝"诇 砖讝讛讜 诇诪讬 砖拽专注 讻讘专 砖讗讬谉 诇讜 诇讞讝讜专 讜诇拽专讜注 讜讗讬讻讗 诪砖讜诐 讘诇 转砖讞转 讛讗 诇诪讬 砖诇讗 拽专注 讘砖注转 讞诪讜诐 诪讜讚讛 讛讜讗 讚讛讜讬 拽专注 讜讻讚讗诪专讬' 讘诪讬 砖诇讗 讛讬讛 诇讜 讞诇讜拽 讜谞讝讚诪谉 诇讜 讞诇讜拽 讜讛讬讬谞讜 讚驻专讻讬' 诇讬讛 诇砖诪讜讗诇 诪讬讛讗 讚拽转谞讬 转讜讱 讝' 诪讞诇讬祝 讜拽讜专注 讜讗注"驻 砖讻讘专 拽专注 讜驻专讻讬' 讚讛讛讬讗 诪砖讜诐 讻讘讜讚 讗讘讬讜 讜讗诪讜 诇讬转 讘讛讜 诪砖讜诐 讘诇 转砖讞转 讜讻谉 驻专"讬 讝"诇 讚讗驻讬' 讘讗讘讬讜 讜讗诪讜 讗讬谞讛 讞讜讘讛 讗诇讗 诪驻谞讬 讛讻讘讜讚 讛转讬专讜 讜诇讛讻讬 诪讬讘注讬讗 诇谉 讗诐 讛诐 诪转讗讞讬谉 讻讬讜谉 讚诇讗讜 讞讜讘讛 谞讬谞讛讜 讜讬砖 诪讘注诇讬 讛转讜住驻讜转 讝"诇 砖讛诐 诪驻专砖讬' 讻讬 转谞讬讗 讛讛讬讗 诪砖讜诐 讻讘讜讚 讗讘讬讜 讜讗诪讜 砖讞讬讬讘讜 讞讻诪讬诐 诇拽专讜注 讻诇 讝' 讜讻讬 讗诪专 砖诪讜讗诇 注诇 诪转讬诐 讚注诇诪讬讗 讜讗注"讙 讚讙讘讬 讗讘讬讜 讜讗诪讜 讞讜讘讛. 讗讬讘注讬讗 诇谉 讗诐 讗讬谞谉 诪转讗讞讬谉 讻讬讜谉 砖讗讬谞谉 讗诇讗 诪驻谞讬 讛讻讘讜讚 讘注诇诪讗 讜讻谉 谞专讗讛 诪讬专讜砖' 砖讗诪专 砖诐 讛讬讛 诪讞诇讬祝 讘讙讚讬诐 讻诇 讝' 讛讬讛 讞讬讬讘 诇拽专讜注 讜讻谉 讗诪专 砖诐 诇讚讘专讬 讛讗讜诪专 讗讬谉 诪转讗讞讬谉 讗驻讬' 讬砖 注诇讬讜 讻诪讛 讘讙讚讬诐 讞讬讬讘 诇拽专讜注 讗转 讻诇谉 讜诇讗 讘讙讚 讛注诇讬讜谉 讘诇讘讚. 讜讛讻讬 诪砖诪注 诪注讜讘讚讗 讚专讘讬 讬讜讞谞谉 讜砖诪讜讗诇 讚砖诪注转讬谉 讜讻谉 讛诇讻讛 讜拽讜专注讬谉 讻诇谉 注讚 讻谞讙讚 诇讘讜. 讜讛讗 讚讗拽砖讬' 诪讚砖诪讜讗诇 讚拽专注 注诇 专讘 转诇讬住专 讻谞讚讬 诪驻讛 诪砖讜诐 讚拽谞讚讬 诪讗谞讬 讛讬讬谞讜 讞讘诇讜转 砖诇 讘讙讚讬诐 讜讘讜讚讗讬 诇讗 讛讬讛 诇讜讘砖 讗讜转谉 讻诇诐 讘讬讞讚 讻讚讬 砖讬拽专注诐 讘讘转 讗' 讗诇讗 砖拽专注诐 讘讝讛 讗讞"讝 讻诇 讬讜诐 讜讬讜诐 讜讗注"驻 砖讻讘专 讬爪讗 讬讚讬 拽专讬注讛 讘拽专讬注讛 专讗砖讜谞讛 讜讛讬讬谞讜 拽讜砖讬讬谉 诇砖诪讜讗诇:



讜驻专拽讬' 讚砖讗谞讬 专讘谞谉 讚讻讬讜谉 讚诪讚讻专讬 砖诪注转讬讬讛讜 讻砖注转 讞诪讜诐 讚诪讬 驻专"讬 讝"诇 讜诇讬转 讘讛讜 诪砖讜诐 砖诇 转驻诇讜转 砖讬讛讗 讘讜 诪砖讜诐 讘诇 转砖讞转 讜讻注讬谉 砖讗诪专讜 讞讝"诇 讘讻讘讜讚 讗讘讬讜 讜讗诪讜 讜诪讬' 诇讗 讛讜讜 诪讞讬讬讘讬 诇诪拽专注讬谞讛讜 讜讻谉 讻转讘 讛专讘 专讘讬' 讝"诇 讘住驻专 转讜专转 讛讗讚诐 讜砖"诪 讚转"讞 拽讜专注讬谉 注诇 转"转 讛专讙讬诇讬诐 注诪讛诐 讘讬砖讬讘讛 讘讬讜诐 砖诪讜注讛 讻砖注转 讞诪讜诐 讛讜讗 讜讚讜拽讗 讘砖诪讜注讛 拽专讜讘讛 讗讘诇 诇讗 讘砖诪讜注讛 专讞讜拽讛 讜讛讻讬 转谞讬讗 讞讻诐 砖诪转 讛讻诇 讻拽专讜讘讬讜 讜讛诇讻转讗 讻诪"讚 讗讬谉 诪转讗讞讬谉 讚讛讗 专' 讗讜砖注讬讗 拽讗讬 讻讜讜转讬讛 讜讗讬讚讱 讬讞讬讚讗讛 讛讜讗 诇讙讘讬:



讗诪专 专讘讗 讗讘诇 诪讟讬讬诇 讛讜讗 讘讗讜谞拽诇讬 讘转讜讱 讘讬转讜. 驻讬' 爪专讬讱 讘砖讘转 诇讟讬讬诇 讘讗讜谞拽诇讬 讘转讜讱 讘讬转讜 讚讚讘专 砖讘爪谞注讛 讛讜讗 讜诪讗讬 讗讜谞拽诇讬 讝讛 驻专讞讝"诇 讻注讬谉 诪爪谞驻转 砖诪讻住讛 讘讜 讛专讗砖 讜讞讘讬专讜 讘住讜祝 诪谞讞讜转 讛诇讘讬砖讜 讘讗讜谞拽诇讬 讚讗注"讙 讚驻专讬注转 讛专讗砖 诪谉 讛注讟讬驻' 讻砖讛讜讗 讘转讜讱 讛讘讬转 讘爪谞注' 爪专讬讱 诇转转 讛诪爪谞驻转 注诇 专讗砖 诪驻谞讬 讙诇讜讬 专讗砖讜 讜诇讗 驻诇讬讙 注诇讬讛 讚砖诪讜讗诇 砖诇讗 讗诪专 砖诪讜讗诇 讘讝讜 砖讛讬讗 注专讗讬 讜讻砖讛讜讗 讘讞讚专讬 讞讚专讬讜 讜讗驻砖专 讚驻诇讬讙 注诇讬讛 讚砖诪讜讗诇 讜住诪讻讜 注谞讬谉 诇讜 讛讗 讚诪讬讬转讬' 诪注讜讘讚讗 讚住讜讚专讗 讚专讘 讬讜住祝 讜专砖"讬 讝"诇 讜讻谉 讘转讜住驻讜转 驻讬' 讻讬 讗讜谞拽诇讬 诪诇讘讜砖 讛讜讗 讜讗注"驻 砖讛讜讗 拽专讜注 讗诪专讜 讻讬 诪讛诇讱 讘讜 讘砖讘转 讻砖讛讜讗 讘爪谞注讛 讘转讜讱 讘讬转讜 讚讚讘专 砖讘爪谞注讛 讛讜讗 讜讛讜讗 诪诇砖讜谉 谞转谞讛 注诇 讘讬转 讬讚 讗讜谞拽诇讬 砖诇讜 讚讛讬讬谞讜 讞诇讜拽 砖诇讜 讜讛"讛 讘讻诇 砖讗专 讚讬谞讬 讗讘诇讜' 砖讬砖 诇讜 诇谞讛讜讙 讘讛诐 讚专讱 注专讗讬 讻砖讛讜讗 讘爪谞注' 讘转讜讱 讘讬转讜 讻讙讜谉 诇驻专讜住 住讜讚专讗 讗专讬砖讬讛 讜讻注讜讘讚讗 讚专讘 讬讜住祝:



讛讻讬 讗"专 讬讜讞谞谉 讚讘专讬诐 砖讘爪谞注讛 谞讜讛讙 驻讬' 讞讬讬讘 诇谞讛讜讙 讘讛诐 讗讘诇讜转 讻砖诐 砖讛讜讗 讞讬讬讘 砖诇讗 诇谞讛讜讙 讗讘诇讜转 砖讘驻专讛住讬讗 讜讛讻讬 诪砖诪注 诇讬砖谞讗 讚谞讜讛讙 讜讻"砖 诇专' 讬讜讞谞谉 讜转"专 讞讜讘讛 诇谞讛讜讙 讜驻专"讞 讞讜讘讛 砖诇讗 诇谞讛讜讙 讜讗讬谉 讻讗谉 讚讘专 砖诇 专砖讜转 讜拽"诇 讚讛讗 讻讬讜谉 讚讗"专 讬讜讞谞谉 诇注讬诇 诇讗 砖谞讜 讗诇讗 砖讗讬谉 诇讜 诪谞注诇讬诐 讘专讙诇讬讜 讜讻讜' 诪讻诇诇 讚诪谞注诇讬诐 专砖讜转 讜讬"诇 讚诇讚讘专讬讜 讚砖诪讜讗诇 讛讜讗 讚拽讗诪专 诇讬讛 讗"谞 讚诇专' 讬讜讞谞谉 谞注讬诇转 讛住谞讚诇 专砖讜转 诇驻讬 砖讗讬谞讜 诇讗 诪讚讘专讬' 砖讘爪谞注' 诇讙诪专讬 讜诇讗 诪讚讘专讬诐 砖讘驻专讛住讬讗 诇讙诪专讬 讜讻砖讛讜讗 诇驻谞讬 讛注诐 讛讜讬 驻专讛住讬讗 讜讻砖讗讬谞讜 诇驻谞讬讛诐 讞砖讬讘 诇讬讛 爪谞注讛 讜讛讜讜 诇讛讜 讙' 讚讬谞讬谉 驻讬' 驻讞"讝 讞讜讘讛 诇讛转讬专讛 讜转"专 讞讜讘讛 诇讗讬住讜专讗 谞注讬诇转 讛住谞讚诇 专砖讜转 讜讻砖讬砖 诇讜 诪谞注诇讬诐 讘专讙诇讬讜 讗祝 驻讞"讝 专砖讜转 讜讻砖讛讜讗 讘转讜讱 讘讬转讜 讘爪谞注' 讻诇诐 讞讜讘讛 诇谞讛讜讙 讘讛谉 拽爪转 讞讜抓 诪讻驻讬讬转 讛诪讟讛 讜讛专诪讘"诐 讝"诇 驻住拽 谞注讬诇转 住谞讚诇 砖讛讜讗 讞讜讘讛 砖诇讗 诇谞讛讜讙 讘讜 讜诇讗 讬讚注谞讜 诪讗讬谉 诇讜 讚讛讗 诇讗 专讘 讜诇讗 砖诪讜讗诇 讜诇讗 专' 讬讜讞谞谉 讜谞"诇 讻讬 专讘讬谞讜 讝"诇 驻住拽 诇驻讬 讛讝诪谉 讜讘转讜专转 讟注诪' 讗转讗 注诇讬讛 讚讻讬讜谉 讚讛砖转讗 讻"注 讜讗驻讬诇讜 注谞讬 砖讘讬砖专' 诇讗 住讙讬讗 诇讬讛 讚诇讗 住讬讬诐 诪住讗谞讬 讛"诇 讚讘专讬诐 砖讘讙诇讜讬 诇讚讘专讬 讛讻诇 讜谞专讗讬谉 讚讘专讬讜 讚住讜讙讬讬谉 诪讜讻讞' 讚讘讛讗 转诇讬讗 诪诇转讗:



讜诇注谞讬谉 讗讘诇讜转 讛讻诇 诇驻讬 讛诪拽讜诐 讜诇讗 注砖讜 讘讝讛 讙讝专讛 讗诇讗 讚讘专讬诐 砖讘爪谞注' 谞讜讛讙 讻驻讬 讛诪拽讜诐 讜讻驻讬 讛讝诪谉 讜诇注谞讬谉 砖讗诇转 砖诇讜诐 讘砖讘转 讗诪专讜 讘讬专讜砖' 砖讛讻诇 讻诪谞讛讙 讛诪拽讜诐 讜讘诪拽讜诐 砖谞讛讙讜 砖讜讗诇讬谉 诪砖讜诐 讚讻转讘 讘专讻转 讬讬' 讛讬讗 转注砖讬专 讝讜 诪爪讜转 砖讘转 讜诇讗 讬讜住讬祝 注爪讘 注诪讛 讝讜 讗讘诇讜转 讜讻谉 讗诪专讜 砖诐 讻讬 讘讞讜诇 讗讬谉 讗讘诇 讘讜爪注 注诇 讛诇讞诐 讗诐 讬砖 砖诐 讗讞专讬诐 砖讬讘爪注讜 讻讚讻转讘 驻专砖讛 爪讬讜谉 讘讬讚讬讛 讗讬谉 诪谞讞诐 诇讛 讜讘砖讘转 讘讜爪注 讚讻转讘 讘专讻转 讬"讬 讛讬讗 转注砖讬专:



专讘讬 讗诇讬注讝专 讗讜诪专 诪砖讞专讘 讘讬转 讛诪拽讚砖 注爪专转 讻砖讘转 驻讬专砖 拽住讘专 专讘讬 讗诇讬注讝专 砖诇讗 讗诪专讜 讞讝"诇 砖讬讛讗 讛专讙诇 诪驻住讬拽 讜谞讞诇拽讜 讛专讗砖讜谞讬诐 讝"诇 讗诐 讗讜诪专 讘砖讘转 讘讘专讻转 讛诪讝讜谉 讗诇 讗诪转 讚讬讬谉 讗诪转 讜谞专讗讬' 讚讘专讬诐 砖讗讬谉 讗讜诪专 讘砖讘转 讜讗驻讬' 讘讬讞讬讚 讚讚讘专讬诐 砖讘驻专讛住讬讗 诇讙诪专讬 讛讜讗 诇诪讬 砖讬砖诪注 讗讜转讜 讜讻谉 讛诪谞讛讙 讜讛专诪讘"谉 讝"诇 讗讜诪专 讚讘讬讞讬讚 讗讜诪专 讗讘诇 诇讗 讻砖讬砖 砖诐 讗讞专讬诐 讚讛讜讬 驻专讛住讬讗 讗诇讗 讘讝诪谉 砖讛讬讗 注讜诇讛 诇诪谞讬谉 拽专讘谉 诇讝' 砖讗诇讜 讛讬讬谞讜 讗讜诪专 砖讬注诇讜 讛讬讛 注讜诇' 诇讝' 讜专"讙 住讜讘专 讚讻诇 讬诪讬诐 讟讜讘讬诐 诪驻住讬拽讬谉 讚诇讗 驻诇讬讙 讛讜讗讬诇 讜讛讜拽砖讜 讻诇 讛诪讜注讚讜转 讝讛 诇讝讛 讞讜抓 诪谉 讛砖讘转 砖讗讬谞讛 诪驻住拽转 诪谉 讛讟注诐 砖讗诪专谞讜 讘讬专讜砖诇诪讬 讜讞讻诪讬诐 讗讜诪专讬诐 讚讻诇 砖讛讜讗 专讙诇 诪驻住讬拽 讜讗驻讬诇讜 注爪专转 讘讝诪谉 讛讝讛 讜讻诇 砖讗讬谞讜 专讙诇 讻专"讛 讜讬"讛 讻砖讘转 讜讛诇讻转讗 讻专"讙:



讗诪专 讙讚讜诇 讜讻讜' 讜讗讬讻讗 讚诪转谞讬 诇讛 讗讛讗 讜讻讜' 讜讗讬 拽砖讬讗 诇谉 诇诪讗谉 讚诪转谞讬 诇讛 讗诪转谞讬' 诇诪讛 诇讬 讛讗 转讬驻讜拽 诇讬' 讚讛讗诪专 砖诪讜讗诇 讛诇讻' 讻讚讘专讬 讛诪讬拽诇 讘讗讘诇 转讬专抓 专"讬 讝"诇 讚讗爪讟专讬讱 诪砖讜诐 讚讘讛讗 讗讬讻讗 爪讚 讞讜诪专讗 砖讗诐 砖诪注 砖诪讜注讛 讘专"讛 讜讬"讛 讗诐 讛讜讗 讻专讙诇 讗讬谞讜 注讜诇讛 讜诪讗谉 讚诪转谞讬 诇讛 讗讗讬讚讱 住讘专 讚讗驻讬诇讜 诪砖讜诐 讛讗 诇讗 讗爪讟专讬讱 讻讬讜谉 讚拽讜诇讗 讚讬讚讬' 砖讻讬讞 讟驻讬:





讛诪讗讬专讬

诇诪讚谞讜 讘诪讛 砖讗诪专讜 驻讞"讝 讞讜讘讛 谞转"专 专砖讜转 讻诇讜诪专 驻专讬注转 讛专讗砖 讜讞讝专转 拽专注 诇讗讞讜专讬讜 讜讝拽讬驻转 讛诪讟讛 讞讜讘讛 讗讘诇 谞注讬诇转 讛住谞讚诇 讜转砖诪讬砖 讛诪讟讛 讜专讞讬爪转 驻谞讬讜 讬讚讬讜 讘讞诪讬谉 砖讛讜讞诪讜 诪讘注专讘 专砖讜转 讻诇讜诪专 砖讗诐 专爪讛 谞讜讛讙 讘讛诐 讗讘诇讜转 讜讗诐 诇讗 专爪讛 讗讬谞讜 谞讜讛讙 诇讙讘讬 谞转"专 诪讬讛讗 讗讬谉 讛诇讻讛 讻谉 讗诇讗 谞讜讛讙 讘讛诐 讗讘诇讜转 讘转讜专转 讞讜讘讛 讗讞专 砖讗讬谉 讗讘诇讜转诐 谞讬讻专 讗诇讗 砖讘谞注讬诇转 讛住谞讚诇 谞砖转谞讛 讛讚讬谉 讻诪讜 砖讘讬讗专谞讜:



讜讘转诇诪讜讚 讛诪注专讘 砖讘诪住讻转 讘专讻讜转 讗诪专讜 诪拽讜诐 砖谞讛讙讜 诇砖讗讜诇 砖诇讜诐 讗讘诇讬诐 讘砖讘转 砖讜讗诇讬诐 讜讘讚专讜诐 砖讜讗诇讬谉 讻讛讚讗 专' 讗讜砖注讬讗 专讘讛 讗讝诇 诇讞讚 讗转专 讞诪讗 讗讘诇讬讗 讘砖讘转 讜砖讗诇 讘讜谉 讗诪' 讗讬谞讬 讬讜讚注 诪谞讛讙 诪拽讜诪讻诐 讗诇讗 砖诇讜诐 注诇讬讻诐 讻诪谞讛讙 诪拽讜诪谞讜 讜讗诪专讜 注讜讚 砖诐 专' 讬讜住讬 讘专 讞诇驻转讗 讛讜讛 诪转谞讬 砖讘讞讬讛 讚专' 诪讗讬专 拽讜诪讬 爪驻讜专讗讬 讗讚诐 讙讚讜诇 讗讚诐 拽讚讜砖 讗讚诐 爪谞讜注 讞讚 讝诪谉 讞诪讗 讗讘诇讬讗 讘砖讘转讗 讜砖讗诇 讘讜谉 讗诪专讬谉 诇讬讛 讛讚讬谉 讛讜讗 讚转谞讬 砖讘讞讬讛 讗诪' 诇讜 讘注讬讬谉 讗转讜谉 诇讬讚注 诪讛讜 讞讬讬诇讬讛 诪谉 讚讻转讜讘 讘专讻转 讬"讬 转注砖讬专 讜诇讗 讬讜住讬祝 注爪讘 注诪讛 讘专讻转 讬"讬 讝讜 砖讘转 讜诇讗 讬讜住讬祝 注爪讘 注诪讛 讝讜 讗讘诇讜转 讜诪"诪 讛讜讗 讗讬谞讜 砖讜讗诇 讜讙讚讜诇讬 讛诪讞讘专讬诐 砖讻转讘讜 砖讛讜讗 砖讜讗诇 讗驻砖专 砖专爪讜 诇讜诪专 诪砖讬讘 讜讗诇讜 砖谞讜讛讙讬谉 讘讘专讻转 讗讘诇讬诐 讻转讘讜 讛专讗砖讜谞讬诐 砖讗住讜专 诇注砖讜转 讻谉 讘砖讘转 砖砖谞讜讬 诪讟讘注 讛讘专讻讛 讘讝诪谉 讛讝讛 讟注讜转 讛讜讗 讻诪讜 砖讬转讘讗专:



讻诇 拽专注 砖讗讬谞讜 讘砖注转 讞诪讜诐 专"诇 讬讜诐 诪讬转讛 讗讜 讬讜诐 砖诪讜注讛 讗诇讗 砖谞讝讻专 讘诪拽专讛 诪讬转转 拽专讜讘讜 讜讞讝专 讜拽专注 诇讝讻讬专转讜 诇专讜讘 讚讗讙讛 讗讬谞讜 拽专注 讜诪讜转专 诇讗讞讜转讜 讜注讜讘专 讘讘诇 转砖讞讬转 讜讗诐 讛讬讛 讛诪转 转诇诪讬讚 讞讻诐 讜讚讗讙 注诇讬讜 注诇 住驻拽 砖谞转讞讚砖 诇讜 讛专讬 讗讜转讛 砖注讛 砖注转 讞诪讜诐 讜讗讬谉 讻讗谉 讘诇 转砖讞转 讜诪"诪 讗诐 诇讗 讛讬讛 诇讜 讞诇讜拽 诇拽专讜注 讘砖注转 讞诪讜诐 讜讗讞"讻 谞讝讚诪谉 诇讜 拽讜专注 转讜讱 砖讘注讛 诇砖讗专 诪转讬诐 讜转讜讱 诇' 诇讗讘 讜讗诐 讻诪讜 砖讘讬讗专谞讜:



诪讬 砖讛讞诇讬祝 讘讙讚讜 讻讙讜谉 砖谞转讞讚砖 诇讜 拽讜专 讗讜 讞讜诐 讜讛讜爪专讱 诇讛讞诇讬祝 讘讙讚讬讜 诇砖讗专 诪转讬诐 讗讬谞讜 拽讜专注 讗祝 转讜讱 砖讘注讛 讗诇讗 砖诇讻转讞讬诇讛 诪讬讛讗 讬专讗讛 诇拽爪转 诪驻专砖讬诐 砖讗讬谉 诇讜 诇讛讞诇讬祝 讗诇讗 诇爪讜专讱 注诇 讛讚专讱 砖讘讬讗专谞讜 讻讙讜谉 砖谞转拽专专 讗讜 谞转讞诪诐 讜讬"讗 讗祝 诇讻转讞诇讛 讜讗注"驻 砖讬砖 讻讗谉 讘讟讜诇 讗讘诇讜转 讜讛讞讝专转 拽专注 诇讗讞讜专讬讜 讗住讜专 讘讞讜诇 诪讚讬谉 讘讟讜诇 讗讘诇讜转 讛讞讝专转 拽专注 讛讜讗 讘讟讜诇 讗讘诇讜转 讘讬讚讬诐 砖讗讚诐 专讜讗讛 讛讘讙讚 砖拽专注讜 讜讗讬谉 专讜讗讬谉 讘讜 注讻砖讜 拽专注 讜住讘讜专讬谉 砖谞转讗讞讛 讗讘诇 讛讞诇驻转 讘讙讚讬诐 讛讻诇 讬讜讚注讬谉 砖讗讚诐 爪专讬讱 诇讛讞诇讬祝 讘讙讚讬诐 转诪讬讚 诇讻诪讛 住讘讜转 讜讗讬谉 讝讛 讘讟讜诇 讗讘诇讜转 砖讛拽专注 讗讬谞讜 谞诪砖讱 砖讬讛讬讛 诪爪讜讜讛 诇拽专讜注 转诪讬讚 讻砖讗专 讗讘诇讜讬讜转 砖讛诐 谞诪砖讻讬诐 讜诇讗讘 讜讗诐 拽讜专注 讗转 讻诇诐 转讜讱 砖讘注讛 讜讗讬谞讜 诪讗讞讛 讻讚讬谉 拽专注讬诐 讛专讗砖讜谞讬诐:



诇讗 讛讞诇讬祝 讘讙讚讬诐 讗诇讗 砖讛讜住讬祝 注讜讚 诇诇讘讜砖 讘讙讚 讗讞专 讬"讗 砖讗祝 注诇 讗讘 讜讗诐 讗讬谞讜 讞讬讬讘 诇拽专讜注 讜讘转诇诪讜讚 讛诪注专讘 驻讬' 砖爪专讬讱 诇拽专讜注 讜讬专讗讛 诇讬 诇讛讻专讬注 砖讻诇 砖讝讛 砖讛讜住讬祝 讛讜讗 讘讙讚 注诇讬讜谉 爪专讬讱 诇拽专讜注 讜讗诐 讗讬谞讜 讘讙讚 注诇讬讜谉 讗讬谞讜 爪专讬讱 诇拽专讜注 讜诪讗讞专 砖讗讬谉 讛讞诇讜祝 讘讚讬谉 拽专讬注讛 讗诇讗 砖诇讗 诇讛专讗讜转 讻驻讜专拽 注讜诇 讗讘诇讜转 讬专讗讛 砖讗诐 讛讞诇讜祝 诇讛驻诇讬讙 讘诪专讬专讜转 讻讙讜谉 讗诇讜 砖诇讜讘砖讬诐 砖讞讜专讬诐 讜讻讬讜爪讗 讘讝讛 砖讗讬谉 爪专讬讻讬谉 诇拽专讜注 砖讛专讬 讗讬谉 讻讗谉 驻讬专讜拽 注讜诇 讗讘诇讜转 讗讚专讘讛 讬砖 讘讛 转讜住驻转 讗讘诇讜转 讜讻谉 谞专讗讛 诇讬:



讗注"驻 砖谞注讬诇转 讛住谞讚诇 谞讗住专讛 诇讗讘诇 诪讟讬讬诇 讛讜讗 讘讗谞驻诇讬讗讜转 砖诇 讘讙讚 讗祝 讘讞讜诇 讜讗祝 注诇 讘转讬 砖讜拽讬诐 砖诇讜 讜讻谉 讛诪谞讛讙:



转讬谞讜拽 讻诇 砖诪转 转讜讱 诇' 讬讜诐 诇诇讬讚转讜 讬讜爪讗 讘讞讬拽 讜谞拽讘专 讘砖诇砖讛 讘谞讬 讗讚诐 专"诇 砖讗讬谉 爪专讬讱 注砖专讛 诇拽讘讜专转讜 讜讚讬讜 讗祝 讘讗砖讛 讗讞转 讜砖谞讬 讗谞砖讬诐 讻砖专讬诐 砖讗讬谉 讘讻讱 诪砖讜诐 讬讬讞讜讚 讗讘诇 诇讗 讘讗讬砖 讗讞讚 讜砖转讬 谞砖讬诐 砖讛专讬 讬砖 讻讗谉 讞砖砖 讬讬讞讜讚 讻诪讜 砖讬转讘讗专 讘诪住讻转 拽讚讜砖讬谉 驻' 讘':





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讗 砖谞讜 驻专讬注转 讻讜' 讜讗诐 讘讗 诇讛转注讟祝 讘爪谞注讗 讻讜' 注讻"诇 拽"拽 诇驻讬专讜砖讜 砖驻讬专砖 讚诪讬讬专讬 讘爪谞注讗 讚讛讗 专' 讬讜讞谞谉 诪专讗 讚砖诪注转讬谉 讜讗讬讛讜 讗讬转 诇讬讛 诇拽诪谉 讚讘专讬诐 砖讘爪谞注讗 谞讜讛讙 讜讗"讻 讘诇讗讜 诪谞注诇讬诐 诪讜讻讬讞讬诐 讛讗 讞讬讬讘 讘注讟讬驻转 讛专讗砖 讘爪谞注讗 讜讚讜"拽:


转讜住' 讘讚"讛 讜砖诪讜讗诇 诇讟注诪讬讛 讻讜' 讚专讘 住讘专 讻讜' 讜诪住转诪讗 专讘 讜砖诪讜讗诇 讻讜' 注讻"诇 诪讚讘专讬讛诐 谞专讗讛 讚讛讻讗 讙专住讬谞谉 讘砖诪注转讬谉 专讘 讗诪专 讗祝 驻专讬注转 讻讜' 讜诇"讙 讜专讘谞谉 讗诪专讬 讗祝 讻讜' 讻诪"砖 诇驻谞讬谞讜 讜拽"诇:


讘讚"讛 讜讻诇 拽专注 讻讜' 诪讬 砖谞讝讚诪谉 诇讜 讞诇讜拽 讻讜' 砖诪讗 讚讜拽讗 讻讙讜谉 砖拽专注 讻讘专 讻讜' 注讻"诇 转诪讜讛 讛讜讗 诇驻专砖 讛讻讬 讚讛讗 拽转谞讬 讘讛 诪讬 砖讗讬谉 诇讜 讞诇讜拽 诇拽专讜注 讜谞讝讚诪谉 讻讜' 讚诪砖诪注 砖诇讗 拽专注 讻诇诇 讻讘专 讜讻诪"砖 讛转讜住' 砖诐 讚诪讬讬专讬 讻讙讜谉 砖讛讜讗 砖讗讜诇 讻讜' 讜讗讜诇讬 砖讙讬专住讗 讗讞专转 讛讬转讛 注讜讚 诇讛诐 砖诐 讜讻谉 谞专讗讛 诪"砖 诇拽诪谉 讘讚"讛 讻讬 转谞讬讗 讻讜' 讚讙专住讬谞谉 专' 讞谞讬谞讗 诪讬 砖讗讬谉 诇讜 讗诇讗 讞诇讜拽 讗' 讻讜' 注讻"诇 砖诇讗 谞诪爪讗 讻讱 讘讻诇 谞讜住讞讜转 砖诇驻谞讬谞讜 讜谞专讗讛 讚讻爪"诇 讘转讜住驻讜转 讚讙专住 专' 讞谞谞讗诇 诪讬 砖讗讬谉 诇讜 讻讜' 讜讚讜"拽:


讘讚"讛 讛讻讬 讗专"讬 讻讜' 诪住驻拽讗 诇讬讛 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讗讝诇 讙讘专讗 讚讛讜讛 诪住转驻讬谞讗 诪讬谞讬讛 讻讜'. 驻专砖"讬 讘拽讜砖讬讜转 注讻"诇 讜讟驻讬 谞专讗讛 诇驻专砖 讘驻砖讬讟讜转 砖讛讬讛 转"讞 讙诪讜专 砖讛讬讛 诇讜 诇讬专讗 诪诪谞讜 讻诪"砖 讗转 讛' 讗诇讛讬讱 转讬专讗 诇专讘讜转 转"讞:





专砖"砖

讙诪专讗 讗讘诇 砖砖诪砖 诪讟转讜 讘讬诪讬 讗讘诇讜 讞"诪 讗"诇 专"驻 讗住讜专 讗转诪专 讻讜'. 讜讻' 讛讙讛"砖 诇"讬 诪讛 讞讚砖 讘讝讛 讻讜'. 讜诇讬 拽"拽 诪讚讜注 拽讘注讜 讛砖"住 讛讻讗. 诇注讬诇 讙讘讬 讚讘专讬诐 讛讗住讜专讬诐 讘讬诪讬 讗讘诇讜 讛"诇 诇拽讜讘注讜. 讜讚讜讞拽 诇讜诪专 诪砖讜诐 讚讗讬讬专讬 诇注讬诇 讘驻诇讜讙转转 专砖讘"讙 讜专讘谞谉 讘转讛"诪 讘讗谞讬谞讜转. 讜注讜讚 拽"诇 讬转讜专 诇砖讜谉 讗讘诇 讻讜' 讘讬诪讬 讗讘诇讜. 讗砖专 注诇 讻诇 讗诇讛 谞"诇 讚专"诇 讘讛讗 讚讗讘诇 讻讜' 讘讬诪讬 讗讘诇讜 诇讻诇讜诇 讙诐 讬讜诐 讛砖讘转 讚讛讜讗 讘诪住驻专 讬诪讬 讗讘诇讜 讚讛讗 砖讘转 注讜诇讛 讙"讻. 讜诇讻谉 讗"诇 专"驻 讚诇讗 讗转诪专 诪砖诪讬' 讚砖诪讜讗诇 讚讗讬讛讜 住"诇 讚讗讬谉 讗讘讬诇讜转 讘砖讘转 讗驻讬' 讘讚讘专讬诐 砖讘爪讬谞注讗 讜讻讚讗诪专 诇拽诪谉 谞转"专 专砖讜转 讗诇讗 诪砖诪讬' 讚专讬讜"讞 讚住讘专 诇拽诪谉 讚讘专讬诐 砖讘爪讬谞注讗 谞讜讛讙:



讙诪' 砖诐 讻讬 转谞讬讗 讛讛讬讗 讘讻讘讜讚 讗讘讬讜 讜讗诪讜. 诇注讬诇 (讻 讘):



转讚"讛 讛讗 讗讞专. 讜讗诐 讛诐 讬注砖讜 讬诪讜转讜. 讜讻"讻 讛专讗"砖 住讬' 谞' 讘砖诐 讛专"诪 讜讝"诇 讜讙诐 谞专讗讛 讚注讬拽专 诪讬转讛 讚拽专讗 诇讙讜驻讬' 讻讜' 讛讗 讗诐 转驻专注讜 讜转驻专讜诪讜 讜转注讘讚讜 注讘讜讚讛 (讻谞"诇 讚爪"诇 注讬' 专诪讘"诐 驻"讗 诪讛诇' 讘讬讗讛诪"拽) 转诪讜转讜. 讜拽"诇 讗"讻 诪讗讬 驻专讬讱 讛讙诪专讗 讘住谞讛讚专讬谉 住驻"讘 诪讛讗 讚转谞讬讗 讜讗诇讜 砖讘诪讬转讛 讻讜' 讗诇讗 驻专讜注讬 专讗砖 诪谞讗 诇谉 讚讗讬转拽砖 砖转讜讬讬 讬讬谉 诇驻"专 讻讜'. 讛讗 讘讙讜驻讬讬讛讜 讻转讬讘讗. 讜讗"诇 讚讛讙诪专讗 讚讬讬拽讗 讚讛讘专讬讬转讗 注"讻 诇讗 住"诇 讚讛拽专讗 诪转驻专砖 讛讗 讗诐 转驻专注讜 讻讜' 转诪讜转讜 讚讗"讻 诪讚讜注 诇讗 讞砖讘讛 讙"讻 拽专讜注讬 讘讙讚讬诐 讚讻转讬讘讬 谞诪讬 讘讛讗讬 拽专讗 讗诇讗 讚诪驻专砖讛 讛讗 讗讞专 讻讜' 讻讚讛讻讗. 讚讗"讻 讬拽砖讛 诪讚讜注 诇讗 讞砖讘讛 讛讗 讚讗讘诇 讻讚讚讬讬拽讬 讛转讜住' 讜讛专讗"砖. 讜诇注讚"谞 讚诪讛讗讬 拽专讗 诇讗 诪讜讻讞 讚诪讞讬讬讘讬 诪讬转讛 讗诇讗 拽专讜注讬 讘讙讚讬诐 讚住诪讬讻讬 诇讜诇讗 转诪讜转讜 讚讻讛"讙 讚专砖讬谞谉 讘诪谞讞讜转 (讻讝 讘) 拽专讗 讚专"驻 讗讞专讬 讜讗诇 讬讘讗 讘讻诇 注转 讗诇 讛拽讚砖 讻讜' 讚讜诇讗 讬诪讜转 诇讗 拽讗讬 讗诇讗 注诇 诪讘讬转 诇驻专讜讻转 讗讜 专拽 注诇 讗诇 驻谞讬 讛讻驻讜专转 讜诇讗 注诇 讗诇 讛拽讚砖 诇讻"注 注"砖. 讜讛讻讬 诪砖诪注 诇讬 诪讚讘专讬 讛专诪讘"诐 砖诐 讚讘讛诇' 讞' 讻转讘 讚驻专讜注讬 专讗砖 讚讘诪讬转讛 讛讜讗 诪拽专讗 讚讬讞讝拽讗诇. 讜讘讛诇' 讬"讚 讘拽专讜注讬 讘讙讚讬诐 讬诇讬祝 诪讛讗讬 拽专讗 讚诇讗 转驻专讜诪讜. 讜讚讘专讬 讛讻"诪 砖诐 讘讛诇' 讞' 转诪讜讛讬诐 讚讛讗 讘讛诇' 讬"讚 讬诇讬祝 诪讛讗讬 拽专讗 拽专讜注讬 讘讙讚讬诐. 讜讛讗 诇"诇 讚砖诐 专"诇 诪讚讗讬转拽砖 讘讛讗讬 拽专讗 拽专讜注讬 讘讙讚讬诐 诇驻专讜注讬 专讗砖. 讚讛讗 诪住拽讬谞谉 讘住谞讛讚专讬谉 砖诐 讚驻"专 讛诇诇"诪 讜诪讛诇讻讛 诇讗 讬诇驻讬谞谉 讘讬"讙 诪讚讜转 注讬' 砖讘转 (拽诇讘) 讜讘驻专砖"讬. 讜讛讗 讚诇讗 讞砖讘讛 讛讘专讬讬转讗 讙诐 拽专讜注讬 讘讙讚讬诐 讚讘诪讬转讛 注诪砖"讻 诇拽诪谉 讘住诪讜讱: 注讜讚 谞"诇 讚诇讛讻讬 诇讗 讬诇驻讬谞谉 诪拽专讗 讚专讗砖讬讻诐 讻讜' 诪讬转讛 诇驻"专 讜诇拽"讘 诪砖讜诐 讚诇讗 讻转讬讘 讘讬' 讞讜拽转 注讜诇诐 诇讚讜专讜转讬讻诐 讻讚讻转讬讘 讘驻' 砖转讜讬讬 讬讬谉 讜讻谉 诇讗 讻转讬讘 讘讬' 讘讘讜讗讻诐 讗诇 讗"诪 讻讛转诐. 讚诇讻谉 谞专讗讛 讚讛讗讝讛专讛 诇讗 讛讬转讛 讗诇讗 诇讛诐 诇讘讚诐 讜讗祝 砖诇讗 讘砖注转 注讘讜讚讛 (讻讬 讘诇"讝 讛讬讜 讗住讜专讬诐 诇注讘讜讚 讘讗讜转讜 讛讬讜诐 诪讞诪转 讗谞讬谞讜转. 讜讗讘讬诇讜转 讗讞专 讬讜诐 专讗砖讜谉 诇讻"注 讗讬谞讛 讗诇讗 诪讚专讘谞谉 讝讜诇转 诇讚注转 讛专讗讘"讚 讗讘讬诇讜转 讚砖诇砖讬诐 讛讜讛 诪讛"转 注讬' 讘专讗"砖) 讚讻诪讜 砖讛讜讝讛专 讻"讙 讘驻"专 讜讘驻专讬诪讛 讻谉 讛讝讛讬专 讛讬讜诐 讗转 讘谞讬讜 讻讬 讚讬谞诐 讛讬讛 讘讗讜转讜 讬讜诐 讻讻"讙 讻诪砖"讻 讘砖诐 讛专讗讘"讚. 讜讛讞诪讬专 注讜讚 注诇讬讛诐 诇注谞砖诐 诪讬转讛. 讜专讗讬转讬 讘专诪讘"谉 讘驻讬讛"转 砖驻讬' 讻注讬谉 讝讛 讜注"注 讘讛砖讙讜转讬讜 诇住' 讛诪爪讜转 诪诇"转 拽住"讙. 砖讜讘 诪爪讗转讬 诇讛转讜讬"讟 住"驻 讛谞砖专驻讬谉 砖谞讙注 讘诪拽爪转 讚讘专讬谞讜 讗诇讛. 讜注讬' 讙"讻 讘诪讛专砖"讗 砖诐:



讘讗"讚 讚讛讗 诇讗 诪讬讬转讬 诇讛讜 住"驻 讛谞砖专驻讬谉. 讜讘专讗"砖 诪住讬讬诐 讜讚讜讞拽 诇讜诪专 讚转谞讬 讜砖讬讬专 讚讛讗 讗诇讜 转谞谉 讻讜' 讜转讬诪讛 讚讛讗 诇讗 讞砖讬讘 砖诪讛 讙"讻 讛讻讜讘砖 讗转 谞讘讜讗转讜 讜讻讜' 讚住"驻 讛谞讞谞拽讬谉 讜注"讻 爪"诇 讚诇讗 讞砖讬讘 讗诇讗 诪讬诇讬 讚拽讚砖 讜诪拽讚砖 讻诪砖"讻 讛专注"讘 砖诐. 讗讘诇 诇讬 爪"注 诪讚讜注 诇讗 讞砖讬讘 讘讬讗讛 专讬拽谞讬转 诇拽"拽 讜拽讟讜专转 讞住专讛 讚诪讬诇讬 讚诪拽讚砖 谞讬谞讛讜 讜讞讬讬讘讬谉 注诇讬讛谉 诪讬转讛 讘讬讚讬 砖诪讬诐 讻诪讘讜讗专 讘诪谞讞讜转 砖诐 讜讘讬讜诪讗 (谞讙) 注讬' 诪诇"诪 驻"讘 诪讛诇' 讘讛诪"拽. 讜注转讜讬"讟 住"驻 讛谞砖专驻讬谉:



转讚"讛 讜砖诪讜讗诇 (讘住讜驻讜). 诇讛专讗讜转 砖讗讬谉 讗讘讬诇讜转 讘砖讘转. 讻爪"诇:



转讚"讛 讜讻诇 拽专注. 砖诪讗 讚讜拽讗 讻讙讜谉 砖拽专注 讻讘专. 注讬' 诪讛专砖"讗. 讜诇讬 拽砖讛 讗"讻 诪讗讬 驻专讬讱 讛讻讗 诪讛讗 讚转谞讬讗 诪讞诇讬祝 讜拽讜专注. 讜讗讜诇讬 讛讗 讚讻转讘讜 讘住"讚 讜讛讗 讚驻专讬讱 讘住诪讜讱 讜诇讗 诪砖谞讬 讛讻讬 讻讜' 拽讗讬 谞诪讬 注诇 讛讗讬 转讬专讜爪讗:



转讚"讛 讻讬 转谞讬讗. 讜诪讻讗谉 拽"诇 讻讜' 讚讛讗 讙讘讬 讗讘讬讜 讻讜'. 转讬诪讛 讚讬讜转专 讛"诇 诇讛拽砖讜转 讚砖诐 讗诪专讬' 讚讗驻讬诇讜 讘砖讗专 诪转讬诐 拽讜专注 讘转讜讱 讝' 讜讛讻讗 讗诪专 讚讜拽讗 诇讻讘讜讚 讗讜"讗. 讜讗"转 讚砖诐 诪讬讬专讬 讘讬讜讻诇 诇讛转讞诪诐 讻诪砖"讻 诇注讬诇 讗"讻 讙诐 诪讗讜"讗 诇"拽:



转讚"讛 讛讻讬. 讜讗讘讬讬 讜专讘讗 住讘专讬 讙"讻 讻讜讜转讬'. 讻爪"诇:



讘讗"讚 诪住驻拽讗 诇讬 讻讜' 讛谞讬 讚讘专讬诐 讚拽专讬注讛 讜讚注讟讬驻转 讛专讗砖 讗讬 讛讜讛 讻讜'. 讻爪"诇:





讛讙讛讜转 讬注讘"抓

讙诪' 讘注讗 诪讬谞讬讛 专' 讬讜讞谞谉 诪砖诪讜讗诇. 谞"讘 砖诪讗 讘讻转讘 讻讚讗砖讻讞谉 驻讙"讛 (爪"讛 讘') 讗讘诇 驻讗"驻 诇讗 讗驻砖专 砖讛专讬 诇讗 讛讬讛 诪讻讬专讜 讻讚讗讬转讗 讛转诐 [讜讬"讙 讘注讗 诪讬谞讬讛 诪专 讬讜讞谞讬 诪砖诪讜讗诇 讜讘讝讛 讗"爪 诇诪"砖 转讚"讛 讘注讗]:


专砖"讬 讚"讛 讙讜讬讬转讜. 讗讘专. 谞"讘 讻讛讗 讚转谞谉 讘谞讙注讬诐 [驻"讜 诪"讝] 专讗砖 讛讙讜讬讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗住讜专 讗转诪专 讜诪砖诪讬讛 讚专"讬 讗转诪专. 诇讗 讬讚注转讬 诪讛 讞讬讚砖 讘讝讛 讛讗 讗讬转讗 讘讘专讬讬转讗 诇注讬诇 讚祝 讻讗 注"讗 讜讗诇讜 讚讘专讬诐 砖讗讘诇 讗住讜专 讘讛诐 讜讻讜' 讜讘转砖诪讬砖:

